text:
For di tempo cu mi a haya nocion di locual ta pasa rond di mi, famia tabata e fundeshi di e comunidad di Aruba. Famia tabata ta e centro di norma y balornan caminda tradicionalmente e Mama tabata tin e tarea di educa jiunan cu hopi diciplina. E solo cortá di wowo of bo prome y segundo nomber hunto den un solo frase ya caba tabata suficiente pa ponebo para straight. Pero cu cambionan drastico di tecnologia y bow influencia di otro culturanan tur esey a cambia. Durante e delaster dos decadanan, e demanda economico a haci cu e costumber cu mamanan ta keda cas ya no ta existi y cu e rutina diario di combina trabow cu famia a bai a costo di e tempo cu tabata dedica na famia. Y nos ta mira e consequencianan. Muchanan ta produci menos na scol, ta bai den depresion, ta drenta e mundo di criminalidad, di abuso di alcohol y otro droga y mucha muhernan jong ta sali na estado. Tur esaki ta afecta henter nos comunidad directamente.
Pa combati criminalidad mester cuminsa na e fondo. E stap logico ta pa cuminsa na elimina pobresa. Cu un debe nacional asina gigante no ta keda espacio pa inverti den e bienestar social di nos pueblo, pues tampoco pa hisa e minimumloon conforme e bestaansminimum. Pues e prome paso ta di subi e capasidad di compra di e famia. Amplia e cantidad di productonan di e canasta basico. Bin cu control estricto riba prijsnan den supermercado y tiendanan. Cambia e sistema di Directe Belasting pa Indirecte Belasting eleminando Loon & Winst Belasting (sin cu gobierno ta bai atras den entrada for di belasting). Promove agricultura y horticultura na cas. Promove industria di hemp den un economia circular. Banda di esaki, crea un Fondo pa Combati Pobresa cu lo wordo usa pa capacita esnan mas margina den nos comunidad haciendo uso di nan capacidadnan den labor manual. Yuda mamanan soltera sali for di nan situacion di pobresa, door di paga pa kinderopvang y transporte for di e fondo aki di moda cu nan por bai scol of traha y yega na un mihor entrada. Introduci reiskostenvergoeding pa esnan cu ta biba pariba di brug y ta traha na Oranjestad y hotelnan.
Manera ya menciona, pa combati criminalidad ta necesario pa elemina pobresa. Tambe ta necesario pa mantene hobennan positivamente activo durante e oranan despues di scol. ReD lo introduci e Club Escolar caminda den un ambiente relaha y sano hobennan por participa den deporte, teatro, musica y arte en general. Ta di vital importancia pa gobierno actua severamente contra ilegalidad. Tur nos costa mester ta 24/7 bow vigilancia di kustwacht y radar. Polisnan mester ta mihor entrena y mester haya bek e autoridad di detene ilegalnan. Polis mester ta mas visibel riba caya. Mester manda un señal cla na delincuentenan cu crimen no ta paga. Polis mester wordo equipa cu mas tecnologia moderno y mester por dispone di un forensic unit efectivo cu personal bon entrena. Cu legalisacion di cannabis ta regula su uso y ta decriminalisa usuarionan, pues menos trabow pa polis eynan, dunando nan chens pa dedica mas tempo na e criminalnan real cu ta forma un peliger pa nos comunidad. Bin cu un instituto apart di Jeugddetentie caminda hobennan cu a comete un crimen y ta cai sera no tin interaccion cu presonan adulto. Asina por traha mihor cu e hobennan aki riba nan resocialisacion y re-entrada den comunidad.
Partido ReD tin un compromiso cu tur esnan lagá atras y lubidá. Aruba mester cuminsa trata tur hende igual dunando tur hende e mesun oportunidadnan. Esaki ta e forma pa cuminsa na combati criminalidad, desde su fundeshi. Dia 22 di september bo voto por haci un diferencia, na bienestar di nos tur. Vota ReD.
Vota Julie de Cuba-Geerman – Candidata #3-partido ReD Democratico


c: text/html

text:
Disfruta di HBO Premium freeview e weekend aki
Entre diabierna 23 di oktober y dialuna 26 di oktober, clientenan di Digital Cable y SETAR Complete, cu no tin HBO Premium den nan pakete, ta ricibi acceso pa por disfruta di e canalnan aki sin costo adicional.
HBO Premium ta riba canalnan 200-209 y HD y pa SETAR Complete riba canalnan 400-409.
Tambe por disfruta di e premiere di e series di HBO “The Undoing” cu Nicole Kidman y Hugh Grant.
Clientenan di SETAR Complete cu no tin HBO Premium ainda den nan pakete por aplica pe y ricibi 50% di descuento pa e pakete add-on pa e siguiente dos lunanan. E special aki ta disponibel te cu 30 di december 2020. Pa mas informacion of con pa aplica por yama 525-1702 of manda un email na service@setar.aw.

robotstxt: allowed

filter: keep


text:
KRALENDIJK – Awe djabièrnè poko despues di 4’or di atardi, manera planiá e avion di e kompania KLM a yega Boneiru. Ta trata di e un Boeing 777-300ER ku e number di buelo 735. E avion pa promé bes a bini Boneiru, un di esnan mas grandi di e flota di e kompania. Bùsnan grandi a subi tereno di aeropuerto Flamingo pa buska pasaheronan i hiba nan na e sitio sentral di karentena. Ounke gezaghèber Rijna a pidi pa no bini aeropuerto, un kantidat di persona komo mirónes a presentá na e área i despues na kurá di aeropuerto pa tuma nota di yegada di e avion i pasaheronan. Hendenan ku no tabata tene nan mes na e reglanan stipulá entre otro pa mantené distansia i no forma aglomerashon.
Na yegada di e avion gezaghèber Edison Rijna a subi abordo i saludá tur persona ku a yega Boneiru den e promé grupo di repatriante. Alrededor di 35 persona a yega Boneiru den e promé grupo. Outoridatnan polisial i Kmar tantu riba baiskel, bròmer i den outo a sòru pa sera kaya International di tur dos banda pa evitá ku tráfiko ta pega riba e karetera rondo di aeropuerto.


text:
Geplaatst op 21 September 2017 dor di Ministerio Tráfiko, Transporte i Planifikashon Urbano
Willemstad – Servisio pa Obra Públiko (OW), huntu ku e kontratista DCG Servises, ta bai kambia e bakinan di e lusnan di tráfiko na altura di e krusada Schottegatweg Oost i Mercuriusstraat den Saliña. E trabounan ta tuma lugá entrante djaluna 25 di sèptèmber te ku djadumingu 1 di òktober. E lusnan lo ta paga durante dia entre 9or di mainta pa mitar di diesdos (11:30am) di mèrdia i di 2or di mèrdia pa mitar di 5 di atardi (4.30pm).
Ta kambia e bakinan di lus, ku aworakí ta lusnan Halogeen, i ta hasi nan lusnan LED. OW ta plania e trabounan di tal manera ku ta evitá oranan pik. Di e forma aki kousa ménos molèster pa tráfiko. Apesar di esaki ta pidi un i tur pa kore ku koutela durante e oranan ku e lusnan no ta funshoná.


text:
Charla
Lecture: The Chinese massacre
Lecture and presentation on the massacre of Chinese ship workers during WWII. In cooperation with St. Eerherstel oorlogsslachtoffers.
Rose Mary Allen i Max Scriwanek: Bida promé ku Isla.
Belkis Osepa di TeleCuracao lo papia ku antropólogo Rose Mary Allen i direktor di Archivo Nashonal Max Scriwanek tokante bida i ekonomia na Kòrsou promé ku 1915, promé ku Isla a bini.
Dyonna Benett: Isla den Nos Bida ‘In de spiegel van een natie.’
Een onderzoek naar de representatie van identiteit in Curaçaose musea en de tentoonstelling Isla den Nos Bida
Dr. Rose Mary Allen den Seri Sombra di Koló
Rasa i Etnisidat den Polítika di migrashon na Kòrsou
Mr. Alma Louise De Bode – Olton den seri Sombra di Koló
Pa por kombatí deskriminashon rasial efektivamente ta esensial pa nos konosé nos leinan.
Louis-Philippe Römer den seri Sombra di Koló
Louis-Philippe Römer a duna un charla sumamente interesante tokante stereotipo na Kòrsou i kon esaki ta pone rasismo bira mas fuerte i sigui perdurá den nos komunidat.
“Sombra di Koló Conversations”
NAAM ta presentá “Sombra di Koló Eksposishon di Arte i siklo di Charla”
Ban topa ku : Su Girigori, biahe Suráfrika
Antropólogo Su Girigori lo duna un relato di su biahe resien pa Suráfrika i lo duna un splikashon di e proyekto CASAS/MINDS ku sra. Girigori lo kordiná den Karibe.
Docomomo ta presenta buki: Rietveld & Curaçao
Fundashon Docomomo Curacao , ta organisá dia 2 di februari 2012 presentashon di e buki Rietveld & Curaçao.


text:
Links
DIMAS
Departamento di Integracion, Maneho y Admision Stranhero ta e departamento encarga cu y ta procesa peticionnan pa permiso (verblijf en/of werkvergunning) y documentonan relaciona cu Admision (Toelating) na Aruba conforme Landsverordening Toelating, Uitzetting en Verwijdering (LTUV) y abase di e maneho stipula pa Minister di Infrastructura, Desaroyo Teritorial y Integracion.Bishita website DIMAS
Directie Arbeid en Onderzoek (DAO)
Directie Arbeid en Onderzoek (DAO) ta e departamento encarga cu Maneho di Labor, leynan di Labor, sondeo di nos mercado laboral y inspeccion riba mercado laboral. Ta atende cu derecho y obligacion di dunadornan di trabao y tambe di trahadornan. Pa informacion relaciona cu retiro, salario minimo, personeelsregister, arbeidslijst, conflicto, uitzendvergunning por bishita nan website.Bishita website DAO
Censo
Oficina di Censo y Registro Civil (Dienst Burgelijke Stand en Bevolkingsregister). Bishita nan website pa mas informacion of pa traha un cita online.Bishita website Censo
Kamer van Koophandel Aruba
Bishita e website di Kamer van Koophandel en Nijverheid Aruba (Chamber of commerce) pa asina registra bo compania, informacion, servicio y documentonan manera e.o; extracto di registracion cual ta necesario pa entrega na DPL.Bishita website KvK


text:
Awg. 50,-
Curso entrenador di deporte
Descripcion
Si bo ta interesa di bira un entrenador di deporte, bo por sigui un curso pa esaki na IBISA (Instituto pa Biba Saludabel y Activo). IBISA ta organisa anualmente of cada dos aña un curso pa entrenador di deporte. E curso ta destina pa esnan cu kier capacita nan mes den duna les of maneha (lidera) un of mas ramo di deporte.
Cu e curso aki IBISA tin como obhetivo pa crea lider cu por draai hunto cu e programa di instruccion di IBISA tanto na e scolnan como den e districtonan. Cu e diploma di entrenador di deporte e persona interesa por fungi tambe como entrenador hubenil pa un deporte organisa.
E curso ta encera tanto modulo di teoria y practico, manera instruccion di deporte, teoria di deporte, fisologia di deporte, lesion den deporte, practica di deporte y pasantia. E curso ta dura 1 aña.
Pa admision na e curso e aplicante mester tin e edad minimo di 18 aña y conocemento amplio di un of mas deporte manera football, baseball, softball, basketball, volleyball, handball y fitness.
Unda pa pidi'e? / Mas informacion na
Na e balie di IBISA
Cuanto e ta costa?


text:
APERTURA DI MERCADONAN TURISTICO ENTRANTE PROME DI DECEMBER 2020
Cambionan anuncia pa Gobierno ta enfoca riba e balansa entre bienestar economico manteniendo e responsabilidad pa salud di un y tur
Recientemente durante di rueda di prensa di Gobierno di Aruba, CEO di Aruba Tourism Authority (ATA) sra. Ronella Tjin Asjoe-Croes a anuncia e cambionan di mas recien den cuadro di stimulacion di turismo y impulso economico.
Actualmente nos ta den e ultimo siman di october, ora cu analisa e proyeccionnan pa turismo di luna di september 2020 compara cu e cifranan real, esaki ta indica un adelanto. E desaroyo aki a bay man den man cu e hecho cu a sa di registra menos caso positivo di Covid na Aruba. Sinembargo analisando e cifranan pa luna di october 2020, ta ilustra cu e cifranan aki ta core bou di e proyeccionnan conservativo pa october 2020, cual ta un preocupacion. Considerando esaki y resultadonan di casonan di importacion, tabata importante pa mira kico por sigui haci pa stimula ingreso di bishitantenan y stimula economia. Como tal tin algun decision cu a wordo tuma.
Apertura di mercadonan turistico
Mercadonan di Sur America, Centro America, Mexico, Republica Dominicana y Haití ta habri entrante prome di december 2020. Esakinan ta mercadonan cu te na e momentonan aki ta cera, pues awor ta fiha fecha di reapertura conforme locual ta delinea cu lo ta un maneho prudente pa e regionnan y paisnan aki. Frontera entre Aruba y Venezuela ta keda cera.
Impacto
Un reapertura na december di e paisnan aki, principalmente Latino America, lo por conduci na un total di entre 2000 - 2500 bishitante adicional den luna di december. Locual cu por spera na 2021 ta entre 2300 - 2800 bishitante di Latino America, mensualmente a base di proyeccionnan.
E proyeccionnan aki ta basa riba diferente scenario mara na cada pais di cual ta atrae bishitantenan.
Apertura di Latino America ta masha spera/anticipa pa nos localnan tambe y nos ta consciente cu hopi ta wardando reapertura di Colombia. Esaki tambe ta conta pa e reapertura di Republica Dominicana y Haití, pa cual lo spera di mira adelanto den biahe di localnan tambe.


text:
DEPORTE – Diamars cu a pasa weganan di UEFA Champions League caminda cu Real Madrid a enfrenta ekipo di FC Sheriff den Stadion Santiago Bernabeu na Spaña.
Real Madrid tambe ta pasando den proceso di renovacion, pero ta hungando bon wega di futbol den ultimo dianan aki.
Sheriff no ta un ekipo mucho conoci den UEFA Champions League a sorprende Real Madrid na di 25 minuut bayendo ariba cu score di 1-0 cu gol anota pa Djasur Yakhshibaev.
Prome mitar a bay den descanso cu score di 1-0 na fabor di Sheriff, den di dos mitar, Real Madrid a subi tereno buscando e gol di empate, na di 65 minuut, Vinicious Jr. ta bay den contra atake y ta cay den area penal, referee na prome instante no a mira nada particular, pero un biaha mas VAR di un manera masha sospechoso y polemico ta bisa cu si tabata tin infraccion cometi, cual tabata parce algo “spirito”, Karim Benzema ta tuma e tiro aki y ta anota gol di empate pa ekipo di Real Madrid.
Mientras cu minuut nan tabata avanza, ambos ekipo tabata busca e victoria cu tabata parce di no lo yega, pero na di 90 minuut, Sheriff ta bay den contra atake y aki Sebastien Thill ta los un tiro fuerte cu ta vence keeper di Real Madrid y asina duna Sheriff e victoria contra di Real Madrid caminda ekipo merengue a haya un baño di awa friew den nan cas contra un ekipo cu no mucho historia den UEFA Champions League.


text:
ORANJESTAD – Fraccion di MEP a yama Minister di Husticia Arthur Dowers den Parlamento pa duna cuenta di su maneho pa combati criminalidad cu obviamente ta fayando. Lider di MEP den su discurso a enfatisa riba e inseguridad reinando. “Varios di nos grandinan ta biba na cas di nan yiunan, y hopi famia ta bai traha laga nan grandinan nan so na cas. Pero te hasta esey ta peligroso awendia, si nos mira cuanto anciano ta wordo atraca, ta wordo bati, ta wordo mara te hasta cu tape na man, pia y cara. Pero tambe mamanan ta biba den ansha ora di manda su yiu scol, y ni eynan e ta safe mas. Of ora e bai cinema, como mama ta den ansha bo ta constantemente”.
CIFRAS NO TA WORDO PUBLICA
Lider di MEP tabata hopi critico riba e minister di husticia pasobra e minister no ta publica ningun cifra, tampoco den e Statistical Yearbook 2013 di Centraal Bureau voor de Statistiek. E ultimo cifranan tabata di 2011, cu a mustra cu criminalidad a aumenta cu 70% desde cu gabinete Mike Eman a tuma over. Lider di MEP a puntra minister Dowers: “Con bo por maneha si bo no tin cifras? Con nos por confia kiko cu e minister bisa si nos no tin cifras? Con bo kier pa nos controla gobierno si no tin cifras? Cu gobierno ta sconde informacion pa Parlamento ta pasa hopi. Cu Presidente di Parlamento mes ta laga gobierno sconde informacion for di nos y get away cune, tambe nos a mira siman pasa ainda cu nos a pidi e hedging agreement di WEB, pero Presidente di Parlamento no a haya necesario pa nos haya e contrato aki. Pero esaki ta algo mucho peor: gobierno mes no kier publica cifras. Con bo por maneha SIN cifras?
MEP NO TIN CONFIANSA MAS DEN MINISTER DOWERS
Di otro banda, pueblo no mester di cifras pa sinti cu criminalidad ta aumentando seriamente desde 5 anja pasa, y nos pais ta mas insigur cu nunca antes e tawata. Ainda nos por corda un propaganda durante tempo di campanja di AVP, den cual Mike Eman ta Sali tras di un cura manera un salbador y ta bisa cu AVP tin un plan y AVP tin e team. Awe nos por mira cu no tin ni un plan, ni un team!” segun lider di MEP.
Fraccion di MEP a pidi e plan di maneho di minister di husticia na hopi ocasion, pero e minister no a hasi casi di e peticion aki, y sosteni pa e mayoria den Parlamento, nunca a cumpli.
“Atraco ta cos di tur dia, tiroteo tambe ta mas regla cu excepcion. Hendenan ya no ta ni yama polis mas. E gobierno aki deliberadamente a keda sin controla nos fronteranan, y importacion ilegal di arma, di droga y di hende ta wordo facilita, y gobierno no kier hasi nada pa frene. Y ora cu a cuestiona minister Dowers riba esaki, su contesta tawata: ta percepcion di e pueblo ta eroneo! Mientras tanto e minister no ta mustra di ta realisa cu e problema ta serio. E minister tabata tin un actitud masha arogante, y a hasi manera cu tur cos ta bon na Aruba y ta oposicion ta exagera. Nos fraccion no tin ningun confiansa den e minister aki mas y lo elabora mas di esaki ora e reunión continua diahuebs awor. Aruba merece mihor, mucho mihor”, lider di MEP a duna di conoce.


text:
Oranjestad – Diamars merdia Minister Otmar Oduber tabata presente na Aruba Juniors caminda e tabatin e honor di entrega un plakaat como reconocemento na tres baluarte di nos deportea asina cu Minister Oduber a wordo invita pa haci e entrega aki debi cu tabatin 7 team for di exterior hungando den e campeonato “Himno y Bandera Internacional”cu a bin hunto cu nan famia pa un total di aproximadamente 230 turista, ademas cu a entrega a wodo realiza 18 di maart, cu ta un fecha cultural.
Jesus (Joy) Kock, relacionista publico di Aruba Juniors a indica cu ta un tradicion di 24 aña cu nan ta honra 3 atleta y e biaha aki a toca honor na Minister Otmar Oduber di haci entrega di e reconocementonan aki.
E promer atleta cu a haya reconocemento ta Nelson Kock reconoci pa su trayectoria den baseball y softball. E di dos atleta reconoci tabata Kenneth Arias reconoci pa su destreza den futbol, volleball y softball. E di tres deportista cu a ricibi su plakaat for di man di Minister Oduber tabata un personahe grandi den mundo di futbol “Doc”Williams.
E mandatario inicialmente a duna pabien na tur hende presente riba nos Dia di Himno y Bandera y a pidi un fuerte aplauso pa Aruba Juniors pa e trabou grandi cu nan ta haci aña tras di aña y cu a homenahea 3 baluarte depotivo mas e aña aki, pasobra ta hopi a wordo homenahea caba. “Pami ta un gran honor pa entrega e plakaatnan aki”.
Tambe el a dirigi su mes na e bishitantenan for di Corsow, Bonaire y Canada, el a yamanan bon bini y danki pa ta hunto cu nos.
Despues di e parti oficial, e delegacion di Canada a invite pa pasa na nan mes y asina wak tur loke nan a trece pa parti. Nan a indica di ta hopi contento na Aruba y varios di nan lo keda pa un of dos siman mas pa asina disfruta di nos isla hunto cu nan famia.


text:
261“Un no sa meki kruktu gado gi unsrefi. Un no sa koti udu ston noso wan tra sani tu fu meki wan popki fu en noso poti wan ston tnapu fu anbegi en. Un no sa tyerfi prentyi tu ini ston, dan un poti den tnapu ini un kondre fu boigi gi en. Mi na MASRA, un Gado. 2Un hori unu na den sani fu a sabatdei èn un mus abi lespeki gi a santa presi fu Mi. Mi na MASRA.
3Efu un du den sani di un mus tan du èn un hori un na den gebod fu Mi, 4dan Mi sa meki alen fadon tapu a yoisti ten. A gron sa gi nyanyan èn den bon sa gi froktu. 5A ten fu masi a buba puru na a graan, sa tan te leki a ten doro fu un puru den droifi na den bon. A ten fu puru den droifi na den bon sa tan te leki a ten doro fu sai. Un sa nyan te un bere furu èn un sa libi sondro frede ini un kondre. 6Mi sa meki freide de ini a kondre, fu un kan sribi sondro taki wan sani skreki unu. Mi sa yagi den krasi meti puru fu a kondre èn no wan tra kondre sa feti nanga unu. 7Na unu sa meki den feyanti fu unu lon èn un sa kiri den na ini feti. 8Feifi fu unu sa wini wan hondro èn wan hondro fu unu sa wini tin dusun fu un feyanti. Un sa kiri den na ini feti. 9Mi sa sorgu gi unu. Mi sa meki un kisi furu pikin èn Mi sa meki un si taki Mi e hori Mi na a ferbontu. 10Un sa nyan a nyanyan di un ben kibri poti ini maksin, te leki a ten doro fu un koti nyanyan baka. Dan un o abi fu puru a owru nyanyan ini den maksin fu meki presi gi a nyanyan di un koti now. 11Mi sa poti Mi tenti tnapu na un mindri èn Mi no sa drai Mi baka gi unu. 12Mi sa koiri na un mindri. Mi sa de un Gado èn un sa de Mi pipel. 13Mi na MASRA, un Gado, di puru unu na ini Egiptekondre, fu un no de srafu fu den moro. Mi broko a hebi di ben de na un tapu fu un kan tnapu let'opu.
14Ma efu un no wan arki Mi èn efu un no wan hori un na den gebod disi, 15efu un no wani du den sani di un mus tan du, fu di un e si den fu noti, efu un no wani tan hori unsrefi na den sani fu Mi fu di un poti den na wan sei èn broko a ferbontu fu Mi fu di un no hori un na den gebod fu Mi, 16dan na disi Mi sa du nanga unu: Mi sa meki ogri miti unu. Mi sa meki un kisi wan takru kosokoso nanga hebi korsu, di sa meki un ai kon dungru èn meki un bro de na tapu. Un sa sai fu soso bika den feyanti fu unu sa nyan sa un prani. 17Mi sa drai Mi baka gi unu. Den feyanti fu unu sa fon unu èn den wan di no man si un srefsrefi na ai, sa basi unu èn un sa lowe sondro taki sma de na un baka.
18Efu baka dati un no wani du ete san Mi taki, Mi sa strafu unu seibi tron moro hebi fu den sondu fu unu. 19Mi sa broko a krakti tapu san un e bow. Mi no sa meki alen fadon. A heimel o gersi isri èn a gron o kon tranga leki kopro. 20Un sa lasi un krakti fu soso. A gron no sa gi nyanyan èn den bon no sa gi froktu.
21Efu un tan kaka un futu èn un no wani arki Mi, Mi sa strafu unu seibi tron moro hebi fu den sondu fu unu. 22Mi sa lusu krasi meti na un tapu. Den sa kiri den pikin fu unu èn priti ala den meti fu unu di un e kweki. Den sa kiri someni sma, taki sma no sa de fu si na strati.
23Efu den sani disi no meki un drai kon baka na Mi, ma un e tan kaka un futu, 24dan Mi sa kaka Mi futu gi unu tu. Mi sa strafu un ete wan leisi seibi tron moro hebi fu den sondu fu unu. 25Mi sa meki feti broko, fu di un no hori unu na a ferbontu. Te un go kibri ini den foto fu unu, Mi sa seni wan takru siki kon èn un o fadon na ini anu fu den feyanti fu unu. 26Mi o meki wan angriten broko. Wan onfu nomo o sari fu tin umasma baka den brede. Den o abi fu prati a brede ini pikinpikin pisi gi den ososma fu den. Unu o nyan ma un bere no o furu.
27Efu baka dati un no wani arki Mi ete èn un e tan kaka un futu, 28dan nanga atibron Mi sa strafu unu seibi tron moro hebi fu den sondu fu unu. Iya, Misrefi sa strafu unu. 29Dan un sa nyan den manpikin nanga den umapikin fu unu. 30Mi sa broko den presi pe un e tyari ofrandi èn den altari tapu san un e bron wierook, Mi sa naki trowe. Mi sa trowe den dedeskin fu unu tapu wan ipi nanga den kruktu gado fu unu èn Mi sa drai Mi baka gi unu. 31Mi sa broko den foto fu unu trowe na gron. De santa presi fu unu Mi sa figi puru. Mi no wani smeri den switi smeri fu den ofrandi fu unu moro. 32Mi sa broko a kondre tapu sowan fasi, taki den feyanti fu unu di o teki a kondre abra no o tnapu nanga opo mofo te den si en. 33Mi sa panya unu na mindri den tra folku. Tra kondre o de nomo na un baka fu feti nanga unu. A kondre fu unu o de wan sabana èn den foto fu unu o broko didon na gron. 34Te a kondre didon leki wan sabana, a sa kisi a rostu di a ben mus kisi. Bika den no ben gi a kondre a rostu di a ben mus kisi ini den sabat-yari. Unsrefi o de na ini a kondre fu unu feyanti te a kondre sa kisi a rostu. A kondre sa kisi a rostu di a ben mus kisi. Ma un no ben gi a kondre a rostu di a ben mus kisi ini den sabat-yari. 35A heri pisten di a kondre didon leki wan sabana, a sa rostu. Disi na a rostu di a ben mus kisi. Ma di un ben tan ini a kondre un no gi en a rostu ini den sabat-yari. 36Mi sa poti sowan frede ini a ati fu den wan fu unu di tan na libi ini a kondre fu un feyanti, taki den o lon suku kibripe efu wan wiwiri opo wai nomo. Den sa lowe leki te sma de na den baka fu kiri den èn den o fadon, sondro taki wan sma de na den baka. 37Den o lon fadon abra makandra leki te sma de na den baka fu kiri den, ma no wan sma o de na den baka. Un no o man hori feti nanga den feyanti fu unu tu. 38Un o dede ini wan kondre san no de un eigi kondre èn den o beri unu ini a kondre fu un feyanti. 39Den wan fu unu di de na libi ete, o pori gwe ini a kondre fu un feyanti, fu unu eigi sondu ede nanga fu di fu den afo fu unu.
40Ma efu den taki sortu sondu den nanga den afo fu den du, taki Mi no ben man fertrow den, taki den ben kaka den futu gi Mi, 41èn taki na fu dat'ede Mi ben kaka Mi futu baka gi den èn tyari den go na a kondre fu den feyanti fu den, efu den saka densrefi, efu den no tranga den ati èn efu den wani tyari a strafu fu den sondu, 42dan Mi sa memre a ferbontu fu Mi nanga Yakob, Isak nanga Abraham. Mi sa memre a kondre. 43Ma den sa abi fu gwe libi a kondre. Te den no drape, a kondre sa kisi a rostu di a ben mus kisi ini den sabat-yari. Ma un no ben gi en. Den sa butu fu den sondu di den du, fu di den no tan hori densrefi na den sani fu Mi, fu di den si den fu noti èn den no du den sani di den ben mus tan du, fu di den poti den na wan sei. 44Ma srefi te den de ini a kondre fu den feyanti, Mi no sa drai Mi baka gi den. Mi no sa broko a ferbontu nanga den èn Mi no sa kiri den, fu di Mi no wani si den srefsrefi moro. Bika Mi na MASRA, den Gado. 45Mi sa memre a ferbontu di Mi meki nanga den afo fu den. Mi puru den na ini Egiptekondre meki den tra folku si. Mi du dati fu Mi kan de wan Gado gi den. Mi na MASRA.”
46Disi na den sani na san den sma fu Israel ben mus tan hori densrefi, den sani di den ben mus tan du, nanga den wèt. MASRA ben meki Moses taigi den ala den sani disi èn den ben de fu leri den sma fu Israel fa den ben mus libi nanga En.


text:
Oranjestad-Dia 28 april e organisacion di ILO (International Labor Organization) ta considera e fecha aki como e dia di “Safety & Health at Work”. Y e anja aki mi lo kier a pone extra antencion pa cu e fecha aki, como cu Aruba falta hopi ainda pa hasi pa loke ta trata e asunto aki. Tene na cuenta cu 1 di mei (dia di labor), ta bai man den man cu e fecha aki. Dus no solamente seguridad di un trabou, pero tambe seguridad na pia di trabou.
Desde 2004 e departamento di DTI a saca un rapport unda ta mustra bon cla cu nos leynan di “Safety” ta hopi anticua, y no ta pas mas pe temponan aki, esta e “Veiligheidsverordering y –besluiten”, cu mester bin un revicion pronto of te hasta cambianan. Internatiolmente Aruba ta kedando atras pa loke ta trata e leynan aki. Ta loke cu ILO 155 tambe ta mustra. Pero despues di 1 decada si no ta mas, nada concreto ainda. Y esaki sigur ta di lamenta.
SVb na 2007 a cuminsa traha riba un asina yama “voorstel arbeidsomstandigheden wetgeving”, cu na 2010 ainda tawata un concepto y version 4. Berdad cu no por copy/paste e leinan di Hulanda of Merca sin mas, pero di 2004 pa 2014 mester por a bin cu algo pa ehucuta.
Den tur e rapportnan aki tin segurencianan valioso pa considera. Na banda di e rapportnan aki, tawatin tambe differente conferencia riba e tema aki, caminda mas sugerencia y sigur promesanan a bin dilanti, pero ta te eynan ela keda tambe.
Na 2011 parlamentario D. Rasmijn, despues di a mira un stellagi den mal estado y personanan laborando “unsafe” ariba esaki na e edificio di parlamento mes, a bin cu un bon iniciativa. Esta di a lanta un commicion “werkveiligheid” pa pone atencion riba e asunto aki. Lamentabelmente e commicion tawata pa 6 luna so, y den e corto tempo aki no a logra caba e trabou. Di esaki un punto valioso si a bin sali afor, esta cu un minister a hasi e promesa di bai duna atencion na e tema aki. Esaki tawata un segurencia den un di e rapportnan, cu ta pa e Ministerio di Labor coordina esaki. Gobierno a cambia y un minister nobo a tuma e cartera over. Mi ta spera cu ta dunando atencion na esaki, y cu e no lo wordo hinca den lachi pa otro 10 anja mas. E problematica di zonido duro, asbest y hopi otro cosnan mas ta cuminsa aki, unda cu e nos leynan ta anticua, y no mas adecua pe tempo aki.
“Safety & Health at Work” ta di sumo importancia pa tur cu ta labora. Y mester tene esaki bon na cuenta, sigur ora dia tras di dia accidentenan ta pasando na pia di trabou, cu simpelmente por a wordo evita si tin bon leynan di “safety”.
Un dicho bon conoci ta: “SAFETY FIRST”, but how first is the safety in Aruba?


text:
Pronóstiko di tempu pa Kòrsou i bisindario bálido te djabièrnè mainta 6:00 o.l., 9 di yüni 2017.
Pronóstiko
Pronóstiko di tempu pa Kòrsou i bisindario bálido te djabièrnè mainta 6:00 o.l., 9 di yüni 2017.
Kompilá: Djaweps 8 di yüni 2017, 05:00 o.l. (09:00 UTC).
Tempu: Por lo general parsialmente nublá i prinsipalmente den awe mainta tin posibilidat ahinda pa un áwaseru pasahero.
Temperatura máksimo lo alkansá 33 ºC i temperatura mínimo 27 ºC.
Solo ta sali 06:10 i ta baha 18:59 o.l.
Bientu: For di prinsipalmente direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). Espesialmente den dia, de bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Na momento ku e ola tropikal sali di nos área, ekstenshon di un sistema di preshon haltu lo kubri e region oriental di Karibe pa awe i tambe mayan. Motibu pa kua, no ta antisipá muchu aktividat di áwaseru den nos área. Di otro un banda, un fluho di bientu moderá te basta fuerte lo kontinuá den e siguiente dianan i resultá den un kondishon di laman trankil te lokalmente moderá.
Kondishon di laman: Por lo general moderá ku altura di olanan entre 1 i 1.5 meter (3 pa 5 pia).
Sistemanan signifikante di wer tropikal: Ningun.
Fenómeno spesial: Ningun.
Pèrspektiva te djasabra mainta: Parsialmente nublá i gradualmente un mihó chèns pa awa kai un bes mas.
Meteorólogo: Coffie
E próksimo boletin di tempu lo wòrdu publiká djaweps 11:00 o.l. (15:00 UTC).


text:
ARUBA INVESTMENT SUMMIT 2021 TABATA UN EXITO ROTUNDO
Oranjestad – ‘Aruba Investment Summit 2021’ organisa door di Departamento di Asunto Economico, Comercio y Industria (DEZHI) tabata un exito rotundo. E cumbre a tuma luga riba dianan 31 di mei, 1 y 2 di juni 2021. Durante e evento aki tabatin presentacionan interesante di Aruba su top lidernan, ehecutivonan y empresarionan y tambe oradornan internacional cu a inspira y a motiva e participantenan. E tres dianan di evento a tuma luga por medio di un plataforma digital y a ricibi un acogida di diferente participante rond mundo, incluyendo Reino Hulandes, Europa, Caribe, paisnan Latino Americano, Estados Unidos. Un total di 366 participante a registra, cu 69% di asistencia. E participantenan a duna e evento un score di 8.5 for di 10.
Resumen di Aruba Investment Summit 2021
Riba e prome dia di e Summit, e participantenan a ricibi un caluroso bon bini di Minister di Finansa, Asuntonan Economico y Cultura, Sra. Xiomara Maduro. Tambe e mandatario a lansa e logo y e branding nobo di Aruba Investment Agency (ARINA), cu awor ta un unidad di Departamento di Asuntonan Economico, Comercio y Industria. Finalmente, e mandatario a subraya e deseo pa pronto yama e participantenan Bon Bini na Aruba y pa hunto logra pa Aruba bira un ‘One Happy Investment Island’. Tambe a hiba palabra Director di DEZHI, Sra. Maria Dijkhoff-Pita cu a presenta e sectornan prometedor di Aruba. Managing Partner di MGM Source, sra. Marielsa Croes a elabora riba e clima di inversion di Aruba y Sr. Daniele Ferrara, CEO di Gianni’s Group a elabora riba su proyectonan sostenibel y diversifica cu ela inverti aden.
Riba e segundo dia, CEO y CCO di Aruba Ports Authority, Sr. Marc Figaroa y Sr. Lex de Ridder a presenta e proyectonan ‘Port City Oranjestad’ y ‘Barcadera Business Park’. CEO di Aruba Airport Authority, Sr. Joost Meijs, conhuntamente cu Sr. Shensly Tromp, Director di Airport Development & Technology a presenta ‘Aruba Gateway 2030’ y un proyecto innovativo di Aviacion Electrico. Sr. Eric Mijts, coordinador di SISSTEM na Universidad di Aruba a elabora riba e solucionan innovativo pa islanan y Sr. Martin Berkenkamp, representante di e grupo di empresanan Aleman GreenHub Technology a duna su testimonio tocante establecimento di un proyecto di inversion na Aruba.
E ultimo dia di Summit, Sr. Brad J. Sugars, Fundador y CEO di e compania ActionCOACH a duna un discurso referente ‘disruptive entrepreneurship’. Managing Director di Royal Aruba Aloe, Sr. Remko van der Veldt, a elabora riba e strategianan pa internacionalisa cu su compania a practica ultimamente. E ultimo orador, Sr. Andrei Moarcas di OCTA a presenta e estudio referente e implementacion di ‘Blue Economy in island economies’. Prome Minister di Aruba, Sra. Evelyn Wever-Croes a presenta un impresionante discurso pa clausura e cumbre aki, na unda e la enfatisa cu Aruba ta cla pa yama Bon Bini na inversionistanan nobo pa nos isla Aruba.
Resumen di e Summit
Durante e cumbre, e participantenan a haya informacionan valioso con pa inverti na Aruba, tambe a cera contactonan importante y e diferente oradornan a inspira nan pa inverti na Aruba. Pa esunan cu ta interesa pa wak Aruba Investment Summit 2021, e videonan lo ta riba YouTube riba e canal di Departamento di Asunto Economico, Comercio y Industria.
Pa mas informacion of pregunta
Pa mas informacion tocante Aruba Investment Agency (ARINA), por tuma contacto cu Zuleika Quant na DEZHI via email z.quant@deaci.aw.


text:
world beach games
-
News
Entrenamento a cuminsa na Qatar
Atletanan Samardzic y Castro a entrena bou condicion di un temperatura extremo. Ta haci awe diabierna 35 grado celcius of…Read More »
-
News
Beach Tennis a sali pa Doha
Delegacion di beach tennis a sali pa e World Beach Games na Doha, Qatar. Diamars mainta tempran e delegacion di…Read More »
-
World Beach Games 2019
Atletanan di Beach Tennis cla pa Doha
Atletanan di beach tennis Aksel Samardzic y Sander Castro lo representa Aruba den e World Beach Games na Doha, Qatar.…Read More »
-
News
Coach Goitia ta conta di nan preparacion
Coach Jonathan Goitia ta amplia riba e entrenamento cu lo ta tumando lugar di awor pa october na momento cu…Read More »
-
News
Atletanan di Beach Tennis den full preparacion
Atleta nan di Beach Tenns Aksel Samardzic hunto cu su partner Sander Castro ta den pleno preparacion pa e World…Read More »
-
News
Qatar lo remplasa e cuidad di San Diego
Qatar lo remplasa e cuidad di San Diego pa e 2019 World Beach Games. E pais Qatar lo bira e…Read More »


text:
KRALENDIJK – Bestuurscolleger di Boneiru, ku riba 3 di novèmber a pèrdè e mayoria den Konseho Insular, por keda. E tres diputadonan ta haña sosten di toleransha di UPB i e miembro di Konseho Insular independiente Jeanoushka Raphaela.
Raphaela riba 3 di novèmber a kibra ku e koalishon ku el a forma na mei ku MPB i e miembro di konseho independiente Esther Bernabela. Dos dia despues el a firma un deklarashon di boluntat ku su partido bieu UPB i Partido Demokrátiko( PDB) pa deliberashon tokante un koalishon nobo.
Rumbo
E deliberashonnan ei ‘pa diferente motibu’ no a logra, asina lider di UPB James Kroon i Raphaela ta skibi den un karta di gradesimentu na PDB. Ounke nan no ta menshon’é den nan karta ta manera nan no tin konfiansa den e stabilidat di PDB. Den e partido tin dos banda ku no ta di akuerdo ku otro tokante e rumbo. Miembro di Konseho Insular Michael Pieters siman pasá den un karta ekstenso a ekspresá su malkontentu ku e maneho di lider di frakshon Robby Beukeboom. Pieters ta pertenesé na e kampo di èks diputado i kabes di lista Clark Abraham.
PDB a reuní internamente dianan largu tokante e koalishon nobo ku tin e nòmber Patia 2 pa e kolónan di e partidonan PDB i UPB, kòrá ku bèrdè. Esaki no tabatin resultado ainda. E promé koalishon di patia a kai pasobra Raphaela i Bernabela a sali for di UPB. Awor Kroon a keda su so den konseho na nòmber di UPB, pero el a forma un aliansa ku su èks partidario Raphaela.
‘Sosiegu’
Miéntras e tres frakshonnan tabata papia tokante un koalishon nobo e kombinashon MPB-Bernabela, ku huntu tin kuater di e nuebe asientonan den Eilandsraad, a buska kontakto ku PDB, ku tin tres asiento. Riba esaki tampoko e Demokratnan despues di deliberashon interno no a reakshoná te aworakí. Pa no hinka Boneiru mas largu ku un koalishon di minoria UPB i Raphaela a disidí di para e negoshashonnan. “Na interes di Boneiru i pa laga sosiegu bini bèk”, Kroon ta bisa den un splikashon verbal.
Den un karta separá di nan tur huntu na gezaghebber Edison Rijna, Kroon i Raphaela ta skibi ku Raphaela ta retirá su karta di 3 di novèmber i ku nan tur dos lo ‘tolerá’ e Bestuurscollege aktual. Nan lo bai papia si ku MPB-Bernabela tokante adaptashonnan den e programa di prioridatnan pa e sobrá temporada di gobièrnu te mart 2019
Sosten di toleransha
Segun Elvis Tsjin Asjoe, lider di partido MPB no a sosodé anteriormente ku un kolega a haña sosten di toleransha na Boneiru. E ta kontentu ku awor tin sosten di seis di e nuebe miembronan di Konseho Insular. “Esei ke men ku nos por sigui ku loke nos a kuminsá.” Tsjin Asjoe ta sali for di e punto di bista ku e diputadonan, dos di MPB i un ku na nòmber di Raphaela ta den e kolegio, por keda te e próksimo elekshonnan.
Outor Gijs van den Heuvel


text:
Den LabdeMed tin algun speshalista, ku a gana un lugá di renombre.
Sr. Rudy A.E. Le Blanc, MMSc MBA
Direktor di Laboratorio, kímiko klíniko
Señor Le Blanc a risibí su Master diploma den Medical Science i a gradua den Clinical Chemistry na Emory University School of Medicine na Atlanta, Georgia, U.S.A. Na 2018 el a gradua den Master of Business Administration na Goizueta Business School di e mesun universidat.
Na 2012 señor Le Blanc a inisiá su karera komo direktor general na LabdeMed. Promé ku esei el a fungi e.o. komo miembro di staf i biokímiko klíniko na e departamentu Chemie/Haematologie di Landslaboratorium na kua e tabata enkargá spesialmente ku e organisashon di e aktividatnan poliklínika. Di 1993 te ku 2012 señor Le Blanc a okupá diferente posishon komo konsehero den maneho di laboratorio, direktor, miembro di staf i dosente na diferente instansha na Kòrsou, Aruba, Boneiru i Sürnam. Ademas e tabata responsabel pa Landslaboratorium Boneiru. Di 2003 te 2015 señor Le Blanc tabata hefe di laboratorio i konsehero na hòspital Fundashon Mariadal na Boneiru.
Señor Le Blanc ta registrá komo:
- Clinical Chemist na National Registry of Certified Chemists (NRCC).
- Clinical Laboratory Scientist na National Certification Agency for Medical Laboratory Personnel Inc.
- Medical Technologist na American Society of Clinical Pathologists.
Sr. Dr. Eddy G. Balentien
Imunólogo Klíniko
Na aña 1985 sr. Eddy Balentien a logra su grado di Master of Science den Imunologia Klíniko i mas despues na 1990, su grado di Doctor of Philosophy den Patologia Eksperimental na Emory University of Medicine na Atlanta, Georgia, U.S.A. El a kontinuá esaki ku un Fellowship in Clinical Immunopathology na Presbyterian University Hospital na Pittsburgh.
Di 1991 te 1999 Dr. Balentien tabata empleá komo hefe di e departamentu Imunologia na Laboratorio Nashonal. For di su inisio na LabdeMed e ta enkargá ku Investigashon & Desaroyo, meskos tambe ku garantia di kalidat.


text:
nos proyecto ta insera pa hasi un remodelacion di e oficina di nos personal y e vergaderruimte di nos hobennan. Esaki pa crea un sfera mas atractivo, moderno y dynamico pa nos hobennan. Un ruimte cu ta transmiti e norma y valornan di nos organisacion y cu nos hobennan por indentifica nan mes cu esakinan den e localidad aki.
0 Boluntario falta ainda
Diasabra • 10:00 - 13:00
Calbasstraat 1, YMCA Building Dakota
Oranjestad Oost
Oranjestad Oost
Paden
5 / 5 Boluntario
5 Boluntarionan di bo organisacion
5 Boluntarionan di bo organisacion
Fundacion Parlamento Hubenil Aruba
Glendeline
Arends- Maldonado
5934075
Entre otro e trabownan lo ta insera pa verf e murayanan, pa juda acomoda meuble (kashi, mesa, stoel etc) pisa. Hasi opruiming di articulonan den magazijn. Tambe lo mester ayudo pa asina por benta artefacto grandi/pisa afo. Voluntario pa restaura meuble y material cu por wordo re-uza.


text:
EXITOSO CUMBRE VIRTUAL CU PROFESIONALNAN HOBEN
Diahuebs ultimo, Premier Evelyn Wever-Croes a organisa un cumbre virtual cu hobennan profesional pa delibera riba e negosacionnan cu Hulanda. Durante e cumbre, Premier Wever-Croes den su introduccion. a splica cu desde cu a haya e condicionnan di Hulanda dia 6 di juli a organisa 6 cumbre, y cu esaki ta di 7 cumbre. E meta di e cumbrenan ta pa duna informacion, y scucha preocupacionnan cu ta biba den comunidad.
Durante e cumbre a duna splicacion extenso di e situacion financiero di nos pais, y cuanto “rosea” financiero nos tin ainda. Director di Departamento di Finansas sr. Derick Werleman, a duna splicacion extenso den su presentacion “Rosea”. Segun Premier Evelyn Wever-Croes ta hopi importante pa tur hende cu kier delibera riba e topico aki, tin e informacion corecto.
Sr. Carlos Guaimo, consehero na Directie Wetgeving en Juridische Zaken a elabora riba e aspectonan huridico di e condicionnan di Hulanda. Ta importante pa tur hende compronde e implicacionnan huridico di e condicionnan.
Chief Innovation Officer Varelie Croes a elabora riba e Masterplan pa reactiva nos economia, Reposicionando Rumbo di nos Pais. Esaki ta importante pasobra Aruba mes a delinea cual ta e rumbo cu mester cana pa reactiva nos economia y esaki den lineanan grandi ta igual cu e ‘landspakket’ cu Hulanda kier impone.
E hobennan profesional cu a registra por a haci pregunta y mester remarca cu nan a haci hopi pregunta. Tur pregunta tabata hopi bon, mustrando cu tin hopi interes bou di nos hobennan pa e tema aki. E hobennan tabata preocupa pa e efecto cu e condicionnan aki tin riba autonomia di pais Aruba y e consecuencianan di esaki. Tambe tabata tin preguntanan riba e papel cu Parlamento y Gobierno lo tin si acepta tur e condicionnan.
Finalmente e hobennan kier a sa kico lo pasa si no acepta e condicionnan. Premier Wever-Croes a sigura nan cu e lo no permiti cu nos pais ta kibra economicamente ni financieramente, pasobra esey si lo kiermeen e fin di nos autonomia. Locual cu Gobierno ta haciendo ta negocia cu Hulanda, y tin algun siman ainda pa haci esaki, pa yega na un solucion cu ta den beneficio di tur ciudadano di pais Aruba.
“E hobennan a keda hopi agradecido di a wordo envolvi den e cumbre aki y cu nan voz por a wordo scucha”, Premier Evelyn Wever-Croes a duna di conoce.


text:
E futbol femenino a continua dialuna anochi den stadio Guillermo Trinidad na Dakota ora cu e ekiponan di Arsenal y Estrella a topa otro. Den ambos ekipo nos por a mira hopi caranan hoben combina cu esnan un poco mas experencia. E ekipo di Arsenal a ataka mas cu Estrella y a haya algun bon oportunidad pa habri e marcador pero e acabada padilanti no tabata fuerte unda hopi oportunidad clave a bay perdi. Di otro banda Estrella rato rato tabata yega padilanti di e gol di Arsenal unda cu a opta pa hunga e bala largo. Na di 27 minut un fayo di e defensa central di Estrella, e delatero Juzmary Werleman ta kita e bala for di dje y ta drenta e area penal usando su liherez, e ta laga dos defensa su tras y cu un tiro lastra den skina cortico e ta bati e portero di Estrella pa e 1 – 0. Den e di dos tempo, Arsenal a sigui den atake y ta logra anota un gol mas pa medio di Stephany Leon pa asina e wega finalisa 2 – 0 na fabora di Arsenal.
Den un combersacion cu sosteni Pedon Morillo di Arsenal e ta conta nos cu Arsenal no ta mesun fuerte cu anja pasa unda e termina na di cuater lugar. E ekipo no ta entrena serio unda tiki hungador ta yega tereno di bala y esey ta hasi cu no tin un bon sistema di wega unda hopi batimento di bala ta tuma lugar. Di otro banda entrenador Lando Everon di Estrella ta conta nos cu e ta satisfecho cu su ekipo mirando cu awor numa e mucha muhernan a cuminsa na hunga bala y e progreso real den cada uno lo por ser mira dentro di dos anja. Asina mes e ta sigur satisfecho cu nan prestacion y sigur e atendencia na entrenamentonan.


text:
Aruba lo tin dos atleta den medal race di Vela
Diahuebs tabata e ultimo dia den un series di diferente dia di careda riba awa nan aki na Paracas den e Weganan Panamericano 2019. Mack van den Eerenbeemt a logra su clasificacion mas trempan den su disciplina di RS-X y posiciona entre e mihor 5 di su categoria.
Den Laser Radial, e atleta Philipine van Aanholt tambe a logra su clasificacion pa e medal race di diabierna awor. Den su categoria e mihor 9 ta clasifica. Den categoria di Philipine tin dos clasificacion directo pa Tokyo 2020.
Den Laser Standard, Tijn van der Gulik no tabata tin su mihor dia awe y no ta logra keda entre e 11 mihornan cu ta clasifica den su categoria. Pero e atleta van der Gulik ta sumamente contento cu su prestacion aki na Weganan Panamericano. Sigur un experiencia cu por siƱa di dje y uz’e pa otro campeonato nan cu lo ta participando den dje.
Tur clase di exito na nos dos atleta cu a logra nan clasificacion pa e medal race. Mack van den Eerenbeemt lo mira accion 12:30 pm y Philipine van Aanholt ta inicia pa 01:15 pm orario di Peru.


text:
Pronóstiko di tempu pa Kòrsou i bisindario bálido te djadumingu atardi 18:00 o.l., 19 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djadumingu atardi 18:00 o.l., 19 di sèptèmber 2021.
Kompilá: djasabra 18 di sèptèmber 2021, 17:00 o.l. (21:00 UTC).
Tempu: Parsialmente nublá i por lo general seku.
Temperatura máksimo lo alkansá 34ºC i temperatura mínimo 27ºC.
Solo ta sali 06:25 i ta baha 18:35 o.l.
Bientu: Generalmente ost i moderá te basta fuerte; forsa 3 te 4 (12 te 30 km/ora, 7 te 16 nudo). De bes en kuando, posiblemente bastante fuerte den ráfaga; forsa 5 (31 te 39 km/ora, 17 te 21 nudo).
Situashon general: Aire relativamente seku lo sigui pasa riba nos region limitando formashon di nubia ku por produsí áwaseru. Ademas, ta antisipá ku e forsa di bientu ta mengua den e siguiente dianan.
Kondishon di laman: Generalmente moderá ku altura di ola entre 0.5 i 1 meter (2 pa 3 pia).
Sistemanan signifikante di wer tropikal: Un área di preshon abou, asosiá ku un Ola Tropikal, tin un bon potensial pa bira un Siklon. Awe tardi esaki tabata ubiká riba Osean Atlántiko, ost di e region di Karibe. E sistema tropikal aki no ta forma un menasa pa Kòrsou.
Fenómeno spesial: Ningun.
Perspektiva te djaluna atardi: Parsialmente nublá i seku.
Meteorólogo: Correa.


text:
News
Comite Olimpico Arubano a presenta nan relato anual 2018
COA a tene su Asamblea General den e ballroom di Holiday Inn Hotel
Dos biaha pa aña e federacionnan deportivo miembro di Comite Olimpico Arubano ta reuni den loke ta e Asamblea General. Diahuebs ultimo den un bon atmosfera, COA a tene su Asamblea General den e ballroom di Holiday Inn Hotel pa trata e relatonan di aña 2018.
Den marco di e asamblea directiva di e asociacion a ricibi aprobacion di parti di su miembronan pa e rumbo cu ta hibando e organisacion y deporte na Aruba. Prome a presenta e “Pin Panamericano” cu a keda masha bunita mes. E pin ta ilustra e simbolo di e weganan LIMA 2019, e famoso Machu Pichu hunto cu e emblema di COA. Mester bisa cu un total di 17 di e 24 federacion deportivo afilia na COA a haci acto di presencia na dicho asamblea.
E biaha aki e prestacion di e relato di actividad a bay diferente unda un “presentacion visual” a keda mustra na e federacionnan miembro, resumiendo e resultadonan principal cu a logra na 2018.
Loke a resalta den e presentacion ta e magnifico logronan di nos atletanan den e diferente weganan grandi atendi den 2018. Tambe pa prome biaha den historia di COA a tene un eleccion pa un directiva di Comision di Atleta cu ta encabesa pa e ex-atleta elite di artistic swimming mr. Amanda Maduro. Cu e eleccion di Comision di Atleta, presidente di e comision tin un lugar den e directiva di COA.
Nos atletanan a presta grandemente den 2018 si nos mira tur e logronan den e tres weganan importante bishita. Na Cochabamba nos atletanan ta logra 1 medaya di Plata (Joel Kuiperi) y 2 medaya di Bronz (Thashaina Seraus). Na Barranquilla/Cali nos atletanan a logra un total di 9 medaya, incluyendo 2 medaya di Oro, 1 medaya di Plata y 6 medaya di Brons. Ultimo a participa na e Weganan Olimpico Hubenil, Buenos Aires 2018 y aki nos atletanan a haci un papel den beach volleyball femenino y masculino, den triathlon y tennis.
Na final e resumen di e actividadnan di aña 2018 a wordo aproba unanimamente pa e sala cu un aplauso fuerte.
Representante di e compania Ernst and Young, sra. Conny Mardenborough hunto cu tesorero di COA, sr. Edwin Roos a repasa e relato funanciero (cuenta anual) di aña 2018 cual na final e sala a aproba unanimamente tambe.
Despues Directiva a intercambia informacion interesante tocante varios tema actual, pa asina e federacionnan por ta debidamente informa. Intencion ta pa sigui cu e formato aki, hasiendo e asamblea mas interesante, dinamico y interactivo pa e miembronan.
Por bisa cu e desaroyo di e Deporte na Aruba ta uno positivo y riba e bon caminda, sigur si nos mira e cantidad grandi di atletanan cu ta bayendo e Weganan Panamericano Lima 2019. Un total di 20 atleta a clasifica pa dicho weganan.
Comite Olimpico Arubano y tur su 24 federacionnan miembro tin e intencion di sigui traha duro y cu dedicacion, pa asina deporte logra mehora mucho mas ainda.


text:
Ingles
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ingles ta un idioma West German, Indo-europeo cu ta origina for di Inglatera y ta e lenga materno di e mayoria di hende na Estados Unidos (Merca), Gran Britania, Australia, Canada, New Zealand, Irlanda y e parti di Caribe Anglofonico. Nan ta uza e idioma extensivamente como un di dos idioma y tambe como un idioma oficial mundialmente. Specialmente den e paisnan ku ta pertenece na e Mancomunidad Britanico di Nacionnan (Common Wealth of Nations) y den hopi organisacion internacional.
E idioma Ingles moderno tin biaha ta hay'e como e prome lingua franca global. Ingles ta e idioma internacional dominante den e areanan di comunicacion, ciencia, negoshi, aviacion, entretenimento, radio y diplomacia. E influencia di e Imperio Britanico ta e prome motibo con e idioma inicialmente a plama hopi mas leu cu e Islanan Britanico. Desde e Di Dos Guera Mundial e crecemento influencial economico y cultural di e Estados Unidos a adopta e idioma Ingles.
Un conocimento bibo di e idioma Ingles ta rekeri den cierto area, profesion y ofishi. Ta p'esey tin mas cu un biyon di hende cu por papia Ingles den na un nivel basico. Ingles ta un di e seis idiomanan oficial den e Nacionnan Uni.


text:
Dialuna 11 di juni 2018 den e di dos wega di e playoff Division Mayor a topa otro La Fama cu a clasifica como number 3 riba e standing contra di Britannia cu a drenta como number 4. Pa La Fama a score Egeld Jesus del Orbe #9 2X y Jerwin Mercera #8 2X y pa Britannia
a score Jan van Lennep # 15 1X.
Division Mayor
La Fama ta gana Britannia 4-1 den e Playoff Division Mayor.
Dialuna 11 di juni 2018 den e di dos wega di e playoff Division Mayor a topa otro La Fama cu a clasifica como number 3 riba e standing contra di Britannia cu a drenta como number 4. Pa La Fama a score Egeld Jesus del Orbe #9 2X y Jerwin Mercera #8 2X y pa Britannia
More in Division Mayor
-
La Fama ta gana Nacional 3-2 den e playoff Division Mayor
Dialuna 18 di juni 2018 a tuma lugar den CDGT na Dakota e wega...
-
Nacional ta gana RCA 3-1 den e Playoff Division Mayor
Dialuna 11 di juni 2018 a inicia e playoff di Aruba su Futbol Division...
-
La Fama vs RCA ta keda den un empate Division Mayor SUB 17
Dialuna 23 di April 2018 a tuma lugar den Stadion di Jara na Savaneta...


text:
E miho dos ekiponan e campeonato aki den Division Damas a enfrenta otro den e prome partido di Playoff final pa dicidi ken lo bai ta e campeon di Aruba!
Britannia, e campeon di temporada pasa, a domina den a campeonato regular e anja aki atrobe, terminando den prome luga den campeonato regular y tambe e prome rond di Playoffs, hunto cu RCA, cu a keda den ambos proceso den di dos luga. E dos ekiponan aki tabata claramente e mihor nan den Division Damas e anja aki.
Den e cuadrangular di e prome rond di Playoff nan a domina e contrincantenan; River Plate y La Fama, p’asina alcansa na yega e rond final di Playoffs aki, manera tabata di spera.
E partido den e prome mita tabata bastante pareu, e “Pumanan” cu un leve bentaha den posesion y control di bala, pero, e “Tricolornan” cu bon wega di contra golpi. Ambos ekipo cu yegadanan peligroso cu por a resulta den gol, Marietje Werleman, portero di RCA, en particular tabatin hopi trabou bou di e tres palonan den e mita aki.
Britannia cu bon yegadanan, cu nan protagonistanan den ofensiva; Jennifer Henao, Anouk Bluemink, y tambe Tarianna Doornkamp cu su tironan liber y di skina efectivo, a duna RCA bastante contratempo pa e duracion di e partido. Latisha Martha ta un hungado di RCA cu a sobresali hopi den defensa pa wanta e resultado y tene RCA den bataya.
E di dos tempo ta unda RCA a cuminsa demonstra nan forsa den atake tambe, tabata nan chens pa domina den teritorio Puma e biaha aki. E trio di Christy-Ann Brete, Marjolein Ruitenbeek y Josrine Saladin a sobresali hopi pa e Tricolornan.
Britannia a haya nan mes ta defende mas e biaha aki, pero, nan mes a conta cu e talentonan; medio campista Lisandra Fradl cu a core tur caminda, Michella Werleman cu a bataya hopi, y claro, e talentoso Mylene Croes cu a demonstra di ta un hungado completo di futbol, awendia un portero ainda cu un pia di oro pa tironan potente y peligroso. Mester menciona cu Mylene ta e ganado di e ‘Golden Boot’ di Division Damas anja pasa durante e evenemento di Ballon D’or.
RCA a haya nan mes cu mas yegada den e di dos tempo, pero no por a concretisa, e biaha aki ta Britannia tabata hopi peligroso den nan contra golpi nan.
Un bataya hopi nivela a termina den un empate sin gol, pero toch un wega bastante atractivo y bastante deportivo, digno di un final! Net despues di e partido e ekiponan a alinea y den un expresion di deportivismo pa intercambia “high five” al estilo di NHL Hockey. Algo cu ta e norma tambe den futbol di division nan menor, cuminsando cu U5, pero, por remarka cu nos no ta wak esey ainda den Division Honor! Nos “Woman of the Match” pa e partido aki ta Josrine Saladin di RCA.
Asina e dos ekiponan a keda igual despues di e prome wega di Playoff final di Division Damas. E di dos wega lo tuma lugar Diadomingo dia 19 di Mei, 8:00pm na CDFF na Noord, e partido por resulta di ta decisivo, ya cu e ganado di e partido ey lo corona campeon di Aruba, si encaso tin empate atrobe, lo hunga un di tres partido Diaranson 22 di Mei, 8:00pm na CDGT na Dakota.


text:
DI DOS LINEA CRUSERO YEGANDO ARUBA
Casi 85 mil turista a yega Aruba na luna di juni
Durante Conferencia di Prensa di Gobierno di Aruba dialunamainta, Prome Minsiter Evelyn Wever-Croes, hunto cu Crisis Team, a enfatisa e imporancia pa nos sigui cuida apesar cu mayoria medida ta kita. For di e ultimo cifranan, por concluicu Aruba ta bayendo bon ainda. Nos ta recuperando.
“Nos a mira cu nos tin casi 85 mil turista cu a yega na luna di juni. Esaki ta duna nos pa luna di juni compara cu 2019 promecu pandemia, un recuperacion di 85%. Nos a mira cu nos tin un di dos liña crucero cu ta bin diamars cu ta Carnival Cruises.
Pero nos no a yega ainda pasobra ainda tin casi 4 mil persona cu ta depende di FASE y 14 mil persona cu ta depende di subsidio di salario y nos compromiso ta cu e personanan akipa nan por yega bek na e stabilidad di trabou y entrada.
Awe nos no a bin pa busca ken pa culpa, awe nos a bin pa nospara keto na nos propio comportacion, na cosnan cu a bay bon y menos bon teniendo na cuenta cu awor e variante di Delta ta presente cu 32%. 3 siman pasa no tabata tin e variante akipresente. 2 siman e tabata na 19% y siman pasa na 32%.
Mi kier a pidi tur ciudadano pa nos haci tur lo posibel pa evitacu e casonan ta bolbe aumenta. Pa cuminsa mester percura pa bo tin un forma di biba sano y cu bo sistema di inmunidad ta halto p’asina bo por encontra cu cualkier cos cu bin riba bo.
Con nos ta ataka e virus aki? Laba man frecuentemente y si no por uza handsanitizer, tene distancia di otro y si no por, uzatapaboca, y si bo tin un sintoma so isola bo mes, keda paden y yama bo dokter pa bo haci bo test inmediatamente pa asina por gara e virus trempan sin cu e ta plama pa otronan.
Nos ta na tempo, loke nos kier ta evita pa yega na medidanan. Hopi hende ta sigui tene nan mes na e cautela pero si tin un par di nos cu a lubida di ta extra cauteloso. Laga nos no lubidacu ainda nos ta bringando e guera aki contra un enemigoinvisible y cruel pero e arma ta den nos man. Ban tene nos mesmas tanto posibel na e reglanan menciona pasobra nos ta stimanos mes, nos famia y nos ta stima Aruba y indudablemente noslo vence tur e obstaculonan aki”, Prome Minister Evelyn Wever-Croes a termina bisando.


text:
Situashon di Edifisio di J.P. Duarte VSBO ta kanando konforme palabrashon. Tur stakeholder ta hasiendo nan máksimo esfuerso...
...entrante 2 di yanüari 2019 OW tin un direktor interino nobo...
anunsiá ku ofisina pa atendé ku tur kliente pa tuma pèrmit di prekario pa stènt òf stelage pa temporada di Karnaval ta k...
Òktober: preisnan ta baha (-0,2%), inflashon 2,3 porshento Novèmber: preisnan ta subi (+0,4%), inflashon 2,4 porshento ...
Curaçao Zoo, Buurtregisseur Montaña i Fundashon BBH-Ban Bini Huntu a uni forsa pa e proyekto aki....
For di 2016 te ku awor tin diferente permit ekonomiko kual ainda no a keda rekohe. Aki MEO ta publika e listanan ...


text:
Colegio Arubano ta anuncia e ganadornan di rifa:
E proyecto H4 y V5 studie reis di Colegio Arubano ta biaha anualmente cu nan alumnonan pa exterior. E aña aki HAVO 4 lo haci e biahe educativo pa Pereira, Colombia y VWO5 lo biaha pa Panama. Un di e formanan cu e alumnonan ta uza pa recauda fondo pa cubri parti di e gastonan ta pa medio di benta di rifa. E sorteo di e rifa di Colegio Arubano a tuma luga diaranson, 21 di maart pa 15.00 den presencia di algun alumno, docente y notario na Colegio Arubano mes. Colegio Arubano ta contento di por anuncia y alabes felicita e ganadornan.
E di 1 premio: Un biahe a bordo di barco pa famia na balor di afls. 10.000 a bay pa number di ticket 10519
E di 10 premio: un External USB a bay pa number di ticket 09441
E di 9 premio: Samsung “7 Galaxy tablet 8th GB a bay pa number di ticket 24133
E di 8 premio: Edison Bluetooth speaker ST-3000 a bay pa number di ticket 30371
E di 7 premio: Sony Soundbar with Subwoofer a bay pa number 14713
E di 6 premio: Lorex Security System , 6 cam/ 1Tb a bay pa number di ticket 28761
E di 5 premio: Sony Home Theatre 3D Blue-Ray a bay pa number di ticket 09141
E di 4 premio: Electronic Drum kit w/Nitro double a bay pa number di ticket 20004
E di 3 premio: Drone Phantom 3 standard a bay pa number di ticket 27746
E di 2 premio: 50 ” Smart HDTV with WIFI a bay pa number di ticket 38042
Alabes Colegio Aruba kier haci uzo di e oportunidad pa gradici tur sponser, e alumnonan, mayornan y pueblo di Aruba completo cu a yuda cu contribucion na e rifa.
Tur premio a wordo busca, akinan algún potret di e feliz ganadornan:


text:
Besindario di rotònde na SDK ta bira mas bunita ku plantashon di mata
Besindario di rotònde na SDK ta bira mas bunita ku plantashon di mata
Willemstad – For di dia 3 te ku dia 14 di yüli próksimo, Obra Públiko i e kontratista Kwekerij Exotische Tuinen, ta planta mata den besindario di e rotònde na Kaminda Andruw Jones, na altura di Stadion Ergilio Hato i Sentro Deportivo Kòrsou. Riba e rotònde mes ya kaba tin e struktura pa bandera, pues einan no por hasi plantashon.
E trabounan di planta mata ta tuma lugá, mas tantu posibel, entre 8’or di mainta i mitar di 12 i den e oranan di atardi entre mitar di 2 i 5’or di atardi. Asina ta evitá pa tráfiko pega durante di e oranan di mas drùk. E kontratista ta pone material di seguridat riba kaminda, pa e trahadónan por hasi nan trabou na un manera mas sigur. Esaki ta nifiká ku tráfiko mester tene kuenta ku e kaminda ta bira mas smal durante di e oranan di trabou.
Pa hendenan den bisindario di e rotònde por tin djis algun molèster na e momentunan ku e plantashon ta nèt dilanti di nan kas. E kontratista ta sòru pa e molèster ta keda na un mínimo i ku tur hende por drenta i sali nan tereno sin problema. Obra Públiko i Kwekerij Exotische Tuinen ta pidi komprenshon pa e trabounan.


text:
Investigashon di efisiensia tin keber ku tres E: Ekonomia, Efisiensia i Efektividat. Ku otro palabra, Kontraloria ta investigá si e gobièrnu ta traha na un manera efisiente, usando e kantidat adekuá di medio pa por logra e resultadonan deseá. No tin manera mas barata pa logra e mesun resultado? Si un maneho no ta hiba na e resultadonan deseá, ese por tin diferente kousa. Ku nos investigashon, nos ke komprondé e kousanan ei i identifiká posibel tendensia. Por ehèmpel, nos por konsehá e ministernan kiko mester sosodé pa realmente yega na e resultadonan deseá. Algun posibel kousa ta ku:
- meta di e maneho no ta formulá na un manera kla sufisiente;
- e maneho ta inkluí sierto regla ku den práktika ta sea muchu kompliká òf presisamente muchu limitá;
- minister ta pone muchu poko plaka disponibel pa ehekushon di e maneho;
- minister ta ehersé muchu poko kontrol riba ehekushon di e maneho.


text:
ORANJESTAD- Den Santana Protestant na Playa famia, conocir y amigonan a conmemora e echo cu mita siglo pasa Shon A Eman a bandona e mundo aki den forma repentino. Despues di e ceremonia di ponemento di krans door di famia, partido, parlamento y gobierno dominee Hazenoot a duna un masha bunita disurso unda el a recorda e bida y morto di Shon A. E persona kende Shon A tabata a wordo treci dilanti.
Despues di e discurso di Dominee Hazenoot, Minister Benny Sevinger a gradici tur presente y a recorda cada un cu awe nos ta biba den libertad, den un democracia bibo danki na e trabounan duro di hendenan manera Shon A Eman y su tata Henny Eman sr.


text:
Kralendijk – Ayera djamars 10 di mei 2016 durante di e reunion públiko semanal di Konseho Insular a huramentá komo miembro di Konseho Insular sra. Melena Silberie i tambe dos diputado nobo nan kende ta sra. Nina den Heyer i sr. Joselito Statia.
Despues ku sra. den Heyer a huramentá resientemente komo miembro di Konseho Insular dos siman pasá, pa motibu di kambionan den nos gobernashon, a opta pa sra. Den Heyer sali for di Konseho Insular i asumí e funshon di diputado i na su lugá a huramentá sra. Milena Silberie komo miembro di Konseho Insular. E intenshon tabata pa tres diputado huramentá pero debí ku sra. Rolanda Hellburg-Makaai, diputado pa frakshon Raphaela ta den eksterior e no a huramentá i lo hasi esaki na su regreso.
Sra. Den Heyer i sr. Joselito Statie ta diputadonan representando e frakshon di MPB i Frakshon Bernabela. Tur esaki a bai ku sosten di un koalishon nobo formá pa frakshonnan MPB, srta. Jeanoushka Raphaela i sra. Esther Bernabela.
Un pabien na e miembronan nobo di Kolegio Ehekutivo i un bon bini na miembro nobo pa frakshon MPB den Konseho Insular.


text:
WILLEMSTAD – E koral rondó di Kòrsou ta pasando mal ratu. Un gran parti a disparsé durante e último añanan pa motibu di bashamentu di awa sushi den laman, diferente enfermedat i tormentanan. Asina e sambuyadónan Marc i Anton di Scubaçao ta bisa. P’esei nan a afiliá nan mes na e Coral Restoration Foundation Curaçao (CRFC).
Pa añanan kaba e refnan di koral rondó di Kòrsou ta hala miles di turista sambuyadó pa e isla. E industria di sambuyamentu tabata bon pa un entrada di mas ku 76 mion florin aña pasá, segun e Curaçao Hospitality & Tourism Association (CHATA).
Inisiativa partikular
A lansa diferente inisiativa pa restorá e koral. E CRFC ta un di nan. A lanta e fundashon akí den 2015 na Kòrsou i e ta forma parti di un plataforma mundial. CRFC ta purba restorá e ref dor di kolektá pidanan di koral ‘kachu di biná’ i ‘elandgewei’ i plantanan bèk na diferente sitio dilanti e kosta di Kòrsou.
E fundadó di CRFC Pol Bosch ta splika kon nan ta hasi esaki: “Esaki ta tuma tuma lugá den diferente ‘kurá di koral’, tambe konosí komo ‘lugá di kuido’. E lugánan di kuido tin palunan artifisial ankrá riba e suela kaminda e koral ta krese”.
Ora e koralnan krese sufisiente, ta plantanan riba e ref. “Nos ta usa diferente produkto pa esaki, manera epoxy ku ta un tipo di leim. Ku esaki nos ta pega e koralnan na e barankanan”, Pol ta bisa.
Ku spòns, skeiru di djente i pa laba tayó
Scubaçao ta un di e skolnan pa sambuyadó ku ta partisipá den e proyekto. Nan a planta sinku palu chikitu riba nan ref di kas. “Kada dos, tres siman nos ta duik huntu ku algun boluntario pa e lugánan di kuido, armá ku spòns, skeiru di djente i skeiru pa laba tayó. Ta tuma mas o menos un ora pa limpia un palu”, Marc Retrae, kende ta un kopropietario di Scubaçao ta konta.
“Nos ku ta skol pa sambuyá tin masha hopi interes den ref salú. Nos ta hasi uso di e echo ku tin un ref bunita. Esaki ta un manera efektivo pa hasi algu bèk, por midi esaki i e e resultado ta visibel basta lihé. Den algun luna por mira e resultado i esei ta algu maravioso pa mira”, Marc ta bisa.“Pero ta un trabou ku ta tene man, nos falta mas man”, Anton de Lang, e kopropietario di Scubaçao, ta añadí.
‘Atendé ku e kousa’
E direktor sientífiko di e fundashon Caribbean Research & Management of Biodiversity (Carmabi), dr. Mark Vermeij, tin miedu ku e ‘kuránan di koral’ no ta mashá efektivo. “Si bo no kita loke al fin al kabo ta e kousa, manera awa sushi i piskamentu dimas, plantamentu ta mashá bunita a korto plaso, pero esei no ta berdaderamente un solushon a largo plaso. E bista ta bunita pero pensando mas aleu, ta di mira si esakinan lo por bira populashonnan ku lo por prokreá nan mes”.


text:
Aktividatnan den kuadro di dia di rei 2020 kanselá
Aktividatnan den kuadro di dia di rei 2020 kanselá
Geplaatst op 16 April 2020 dor di Ministerio Desaroyo Ekonómiko
WILLEMSTAD – Un di e eventonan grandi ku no por sigui pa motibu di COVID-19, ta Dia di Rei. Minister di Desaroyo Ekonómiko, sra. Giselle Mc William, den konkordansia ku tim di krísis, a yega na e desishon pa kanselá tur aktividat den kuadro di Dia di Rei 2020. No ta posibel pa den un evento asina, hende tene nan mes na reglanan di distansha sosial. Lokèt di Pèrmit lo tuma kontakto, na su debido tempu, ku kada organisadó di eventonan di Dia di Rei pa asina por regla restitushon di ‘leges’ ku ya a paga kaba.
Tur aña riba Dia di Rei (27 aprel), nos sentro di siudat ta un di e sitionan di mas prominente, kaminda selebrashonnan sa tuma lugá pa medio di aktividatnan di marshe di pruga, eventonan festivo i hopi mas. Aparte di nos sentro di siudat, tin diferente otro bario na Kòrsou, ku normalmente tin aktividatnan riba e dia aki. E dia ta sòru pa entrada èkstra pa basta hende ku tin mester di dje. E desishon pa para Dia di Rei no tabata unu fásil pa tuma, sinembargo salubridat i bienestar di nos pueblo ta Gobièrnu su promé prioridat meimei di e retonan aki.


text:
Recientemente Famia Planea Aruba a celebra 50 aña di existencia riba e fecha di 24 di November 2020. Ta bon pa enfatisa cu ademas di ofrece metodonan anticonceptivo, Famia Planea Aruba a sa di expande su producto y servicionan den transcurso di añanan cu e vision di tin un comunidad consciente riba nan salud sexual reproductivo.
Reflecionando riba e fecha importante aki, Famia Planea Aruba kier a comparti un poco di e pasado, presente y futuro di e organisacion.
Pasado
Famia Planea Aruba, tambe conoci como Fundacion pa Promove Paternidad Responsabel Aruba (SBVO) tabata oficialmente estableci riba 24 di november 1970 y a cuminsa brinda su servicionan riba 1 di juli 1971.
Tanto comunidad como e dokternan tabata convenci, cu mester establece Famia Planea aki na Aruba y asina e idea pa realisa esaki a nace, encabesa pa Dokter Cyril Zaandam. For di un principio Famia Planea Aruba tabata ricibi e sosten financiero di Antiyas Hulandes y despues di nos Status Aparte, a traspasa esaki pa Gobierno di Aruba como e organo responsabel pa cumpli cu e necesidad, demanda y bienestar di su comunidad.
Presente
Awendia Famia Planea Aruba tin 50 aña di experiencia den e area di salud sexual reproductivo, ta reconoci como un partner di “International Planned Parenthood Federation” como tambe di nos Gobierno di Aruba y ta hunga un rol importante den provee liderazgo na e movemento di salud sexual en general aki na Aruba. Mientras cu na inicio di Famia Planea Aruba tawata tin un servicio primordial di accesibilidad na metodo anticonceptivo, awo e servicionan a wordo amplia segun demanda di e grupo meta, edad y necesidad cu enfoke principal riba educacion. E servicionan cu Famia Planea Aruba ta ofrece, por varia di un consulta individual te na un workshop pa un grupo of di un guia digital encuanto salud sexual te na un servicio di entrega (delivery service) di bo metodo anticonceptivo, sea ta na bo cas, scol, trabou of unda cu bo por ta.
Futuro
Famia Planea Aruba ta premira un futuro unda cu ‘Educacion Sexual Integral’ lo sa di tuma un paso grandi den inovacion, por medio di introduccion di un ‘Educacion Sexual Integral – Digital’ den e scolnan aki na Aruba. Nos ta compromete pa sigui amplia y reinforsa nos partnershipnan local como tambe international. Aportando no solamente na e meta, vision y mision di Famia Planea Aruba pero tambe na e metanan mundial pa desaroyo sostenibel (SDG’s). Un futuro unda cu nos lo sigui traha structuralmente y asina aporta na e crecemento di e organisacion den su totalidad. Aparte di esaki nos lo sa di sigui eleva e aspecto di productonan anticonceptivo treciendo no solamente productonan nobo riba mercado, pero tambe garantisando un continuidad den productonan existente dunando e cliente asina e opcion di scoge un producto apropia segun su estilo di bida y historia medico.
50 aniversario
Apesar di e pandemia cu nos ta bibando aden, Famia Planea Aruba a opta pa no laga e fecha importante aki pasa sin mas y a scoge pa celebra esaki na un manera diferente cu e comunidad di Aruba. Nos a uza e plataforma social pa asina entretene e audiencia di tur edad cu diferente video-educativo den forma di vlogs, mustrando comunidad un poco mas di kico tur ta pasa dilanti y tras di cortina na Famia Planea Aruba. Enfocando no solamente riba guia y sosten pero tambe educacion y digitalisacion. Di e forma aki nos kier a yega un biaha mas cerca di cada persona y asina aporta positivamente na e salud sexual reproductivo den su totalidad.
Famia Planea Aruba ta gradici nos comunidad completo pa e sosten ricibi durante e 50 añanan aki y ta compromete su mes pa sigui yuda bo planea bo presente y diseña bo futuro.
Nos ta invita bo pa bishita nos facebook page: Famia Planea Aruba, y asina mira e episodionan aki cu ta specialmente pa bo.
Famia Planea Aruba, aportando pa 50 aña na bo calidad di bida!
Bo kier sa mas? Tuma contacto cu nos.
Bilderdijkstraat 16, Unit 4.
T. 588-9591
www.famiaplanea.org


text:
Stichting Schoon Milieu Op Curaçao (SMOC) a skirbi diferente biaha tokante di refineria Isla na Kòrsou i su bentahanan durante e Di Dos Guera Mundial. Ta Isla a suminstrá masha hopi kombustibel na aliadonan. Ken ta para ketu na esaki durante selebrashon di 200 aña Reino Hulandes? Ken ta para ketu na esaki dia 4 di mei? Nos ta spera ku ta mashá hopi hende mes. Sigur awor ku djasabrá pasá prinsesa Beatrix a inougurá e eksposishon Guera na Kòrsou, kaminda e papel di Isla durante e Di Dos Guera Mundial ta sali eksplísitamente dilanti. SMOC ta apresiá e kousa akí. Pero e mesun Isla lástimamente tin su banda marga tambe. Den transkurso di tur esten Isla a kambia di un regalo (DDGM) pa eksperensiá balor di libertat te un doló (2015) di spesialmente e hendenan bibá bou di huma si Isla. Aña tras di aña e molester ta krese pa motibu di e emishon shushi di e refineria akí. P’esei anualmente tin míles di hende ku tin mester di kuido médiko, segun un raport di EcoRYS na 2005. Pa kolmo kada aña tin sikiera 18 persona ku ta fayesé prematuradamente: den e parti akí di Reino Hulandes ta violá na un manera mahos e derecho di hende riba bida i un medio ambiente limpi. Ta mas ku normal ku e hendenan ke sali for di bou di huma kaminda nan ta eksperenshá molester segun enkuesta di GGD i CBS. Pero esaki di mes ta enserá gastunan mas haltu pa biba i ta nèt esaki e hendenan no por permití i ta p’esei soshalmente i ekonómikamente mirá nan ta bai será den e huma di Isla sin ku niun gobièrnu no ta wòri pa nan. Dia 4 di mei SMOC sí ta para ketu na esaki. Abo tambe?
Señor Peter van Leeuwen
Señor Arjan Linthorst


text:
-
AVB/ 5 days ago
Campeonato 2021/2022 di AVB dedica na 4 baluarte
Manera ta custumber di tur aña, AVB ta dedica e campeonato na personanan cu a duna un aporte na e futbol...
-
AVB/ 2 months ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 3 months ago
Curso basico di referee a cuminsa
Diabierna 30 di juli AVB a cuminsa cu curso basico di referee, esaki ta pa personanan cu ta interesa pa bira referee,...
-
Ban Papia cu Futbol Aruba Temporada 2 Edicion 9
-
Ban Papia cu Futbol Aruba Temporada 2 Edicion 8
-
Ban Papia cu Futbol Aruba Temporada 2 Edicion 7
-
Ban Papia cu Futbol Aruba Temporada 2 Edicion 6
-
Ban Papia cu Futbol Aruba Temporada 2 Edicion 5
-
Ban Papia cu Futbol Aruba Temporada 2 Edicion 4
-
Division Honor/ 5 months ago
Siman 3 a defini e tabla di clasificacion di torneo AVB, nos tin un lider absoluto.
Un fin di siman cu a brinda nos varios weganan sumamente interesante y atractivo cu masha hopi gol, siguientemente e resumen...


text:
Obra Publiko ta kla prepara
Obra Publiko ta kla prepara
Willemstad- Obra Públiko, komo organisashon di Ministerio di Tráfiko, Transporte i Planifikashon Urbano, a kontrolá situashon di shelternan na Kòrsou i a konstatá ku tur ta den bon estado pa por fungi si tin mester. Obra Públiko, ku ta responsabel pa e parti di infrastruktura den e struktura di kalamidat i krisis na Kòrsou, a kuminsá tuma medida i hasi preparashon for di siman pasa, ora Servisio Meteorológiko a menshoná ku ta tin un disturbio na kaminda.
Mientrastantu Obra Públiko tambe a kuminsá limpia sushi for di duikernan pa evitá ku esei por opstakulisá awa pasa. Esaki mester yuda pa awa por pasa mas liber posibel i no kousa inundashon inesesario. Ta pidi hende tambe pa kontrolá nan mes besindario riba sushi gròf ku por kousa inundashon. Manera konosí, no ta yerba den roi ta okashoná molèster, pero mas bien opstakulonan ku ta blokia e bokanan den nos sistema di riol. Obra Públiko ta urgi tur hende pa sigui e desaroyonan di tormenta tropikal Bret di aserka, pa asina ta bon na altura i no drenta pániko inesesario.


text:
ORANJESTAD, Aruba 06 augustus
Pa facilita e proseso di entrega di e resultado di test haci di covid-19, DVG a traha riba un health app pa localnan.
Entrante awe 6 di augustus ta pidi tur local cu ta bay test na Centro Dignostico of na Test Center Hospital pa registra prome cu nan yega via e link http://aruba.dvgapp.org
Sigui e siguiente proceso:
REGISTER, por registra via facebook of Google (Gmail) si tin esaki y si no tin niun di dos por register cu un email adress.
Register tur bo datos y lo bo ricibi un email pa verifica bo account. Usa un email adress cubo tin acceso na dje inmediato y si e verification email tarda tira un bista den junk mail tambe.
Despues di haya e verification email y bo verifica bo ta sigui pa "no travelers added" bota primi riba +
Scohe pa "New registration local y yena tur informacion di e persona cu ta bay test, mayor cu tin yiu menor di edad por registra e yiu bo su accound.
Por ultimo ta primi "add Aruba Heath app to home screen" y bo ta registra completamente.
Atraves di e app bo persona lo ricibi e resultado di bo test haci riba e dia ey. Si e test ta uno negativo bo lo no ricibi ningun yamada di DVG.
Si e test ta positivo bo persona lo wordo yama pa DVG pa sigui nos instruccionan.


text:
Dia 30 di april 2021, dr. José Gregorio Hernández a wordo declara oficialmente Beato door di Papa Francisco. Esey ta haci cu Fundacion Venerable José Gregorio Hernández lo celebra pa prome biaha den e luna aki, un nobena na honor di Beato José Gregorio Hernández, pa nos prepara nos mes pa su fiesta, cu ta dia 26 di october, dia di su fecha natal.
Nos di fundacion ta preparando un nobena biblico pa e ocasion aki y cada dia ta bay tin un reflexion diferente cu su intencion pa cada dia.
E skema di e diferente dianan di e nobena ta manera ta sigui:
E prome dia ta dedica na tur Enfermo y nos Adultonan mayor; Di dos dia ta dedica na nos Mayornan; Di tres dia ta dedica na nos Mucha- y Hobennan; Di cuatro dia ta dedica na Matrimonio; Di cinco dia ta dedica na Iglesia, Papa y Clero; Di seis dia ta dedica na Esnan den necesidad; Di siete dia ta rosario bibo y ta dedica na tur Dokter y Esnan cu ta traha den Salubridad; Di ocho dia ta dedica na nos Gobernantenan y Di nuebe dia ta dedica na Mundo henter.
Pa e di nuebe y ultimo dia di e nobena ta pidi tur hende bin cu nan bela pa ofrece na nos dushi Mama Maria.
Durante tur e dianan di e nobena, ta bay tin macuto na entrada pa pueblo por haci donacion di cumestibel pa esnan den necesidad.
E nobena ta cuminsa diadomingo, dia 17 di october pa 7’or di anochi y lo sigui asina pa tur e nuebe dianan na nos Sitio di Oracion, situa na Tanki Leendert 128. E fiesta mes ta bay ta diamars, dia 26 di october pa 7’or di anochi.
Corda bin trempan pa bo haya bo luga. Nos ta sigui mantene nos mes na distancia social y uzo tapa boca.


text:
Pronóstiko di tempu pa Kòrsou i bisindario bálido te djaluna mainta 6:00 o.l., 19 di yüni 2017.
Pronóstiko
Pronóstiko di tempu pa Kòrsou i bisindario bálido te djaluna mainta 6:00 o.l., 19 di yüni 2017.
Kompilá: djadumingu 18 di yüni 2017, 05:00 o.l. (09:00 UTC).
Tempu: Parsialmente nublá i tin posibilidat pa algu di áwaseru den awe mainta. Mayan djaluna tin un mihó posibilidat pa awa kai.
Temperatura máksimo lo alkansá 32 ºC i temperatura mínimo 26 ºC.
Solo ta sali 06:12 i ta baha 19:02 o.l.
Bientu: For di prinsipalmente direkshon ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante e próksimo dianan ta premirá ku e ambiente atmosfériko ta bira gradualmente mas faborabel pa formashon di nubianan ku por momento ku áwaseru. Bientu di otro un banda lo ta moderá te basta fuerte i ta sigui sòru pa laman lokalmente basta brutu.
Kondishon di laman: Por lo general moderá ku altura di olanan entre 1 i 2 meter (3 pa 7 pia). E olanan di mas haltu ta den e área na nort i e pasashinan entre e islanan.
Sistemanan signifikante di wer tropikal: Servisio Meteorológiko Kòrsou ta sigui vigilá ku hopi atenshon e disturbio ku aktualmente ta riba Osean Atlántiko ost di Área di Karibe. Na e momento aki e sistema di tempu tropikal no ta un menasa pa nos isla. Segun pronóstiko, e disturbio aki lo por bai influensia e tempu den nos área durante di otro siman, entre djárason i djaweps. Ta sugerí e públiko en general pa sigui nos boletinnan di tempu aktualisá, relashoná ku e sistema aki.
Fenómeno spesial: Ningun.
Pèrspektiva te djamars mainta: Parsialmente nublá ku un áwaseru. Posibilidat ku bos por zona tambe.
Meteorólogo: Coffie
E próksimo boletin di tempu lo wòrdu publiká djadumingu 11:00 o.l. (15:00 UTC).


text:
KRALENDIJK – Hendenan ta sklama i puntra kuantu mas mester warda promé duna atenshon na waf di “Chachacha Beach”. Hopi gritu for di diferente persona kende ta bishita waf di “Chachacha Beach” pa landa, tambe yama ”Drijvelaar”. Radio Live 99.9 FM ta na altura ku diputado James Kroon sa di e situashon i tabatin plan pa renobá e waf, sinembargo pa un òf otro motibu esaki no a tuma lugá. E situashon ta peligroso. Tin lès di landamentu pa mucha ku tambe ta tuma lugá na e waf aki. Muchanan inosente ta kore bai bin riba e waf ku tur e konsekuensianan. Adultonan mester bai ku kuidou pa no kai i lastimá kurpa. Algun persona a pidi pa publiká e situashon un bes mas, pa asina esnan konserní tuma nota ku e kos ta serio i mester hasi algu pa kita e peliger ku esaki por kousa na e waf di Chachacha Beach.
Kombinashon di potrèt ta duna un bista kon e waf ta.


text:
Cla pa duna rienda suelta na bo banda imprevisibel? E ora ey saca bo Harley Quinn of Joker. Dos personahe iconico di Batman ta cuadra perfectamente pa e anochi loco di Halloween na MooMba Beach dia 31 di october.
Manera semper, MooMba Beach ta prepara e scenario pa un anochi increiblemente dibertido. E anochi di Halloween ta cuminsa pa 8:00 pm. Mientras cu e DJ ta laga los e ritmonan mas terorifico y sexy, lo bo por disfruta di e efectonan di luz special. Su waiternan lo proporciona un servicio comodo di mesa y lo sirbi cocktail sexy y shots perverso. Atencion n’e amantenan di cerbes: bucket di Heineken y Amstel Bright lo ta na bon prijs.
Lo tin premio p’e miho disfraz, asina ta reuni bo trahe mas terorifico y sexy di Harley Quinn of Joker y reserva bo mesa na MooMba Beach p’e anochi mas espantoso di aña. MooMba Beach tambe lo sirbi un menu special di 3 plato pa scoge rib’e beach pa solamente 39 dollar pa persona, cu tambe lo ta disponibel riba e dianan 29 y 30 di october. Reservacion ta recomendabel. Asina ta nota e fecha aki riba bo kalender: Anochi di Halloween di Harley y Joker na MooMba Beach dia 31 di october. Ban bira loco.
Nota: E evento di Halloween aki ta cumpli cu e ultimo normanan di COVID estableci pa gobierno di Aruba.


text:
Tópiko
Tantu e Minister komo e Komishon Sentral di Sindikatonan por bini ku proposishonnan pa wòrdu tratá den CGOA. E proposishonnan mester wòrdu entrega via di presidente di CGOA.
Durante reunionnan di CGOA, Minister por wòrdu asesorá dor di un òf mas ekspertonan i/òf ámtenarnan. E Komishon Sentral di Sindikatonan tambe por wòrdu asesorá dor di un òf mas ekspertonan.
Artíkulo 10, insiso dos, di e ordenansa ta stipulá ku si e meta di un proposishon ta pa introdusí òf kambia un areglo ku tin derechi- i obligashonnan ankrá di ámtenarnan individual, e proposishon aki por wòrdu ehekutá solamente si tin konsenso entre partidonan den CGOA.
Artíkulo 11 di e ordenansa ta stipulá ku si partidonan no por yega na konsenso ku otro riba kualke proposishon ku ser someté pa diálogo i/òf deliberashon den CGOA, e kaso ta wòrdu hibá dilanti di un Komishon di Konseho i Arbitrahe (Advies- en Arbitragecommissie) pa konseho i/òf arbitrahe.
Centraal Georganiseerd Overleg in Ambtenarenzaken
Ansinghstraat #17
Curaçao
Tel: +5999 461 5406 / 5328
Fax: +5999 461 5399


text:
SANTA CRUZ — Cu un asombro grandisimo henter pueblo di Aruba por a scucha durante e acto protocolario di Dia di Betico cu Baba Herde ta presidente interino di Parlamento. Mesora tur hende a cuminsa puntra ta ken por a apunta Baba Herde como presidente interino di parlamento, considerando su actitud dictatorial. infantil y hopi vez ridiculo.
Den Parlamento nunca a wordo hasi un proposicion pa Baba Herde bira presidente interino. Na Gobernador nunca a wordo hasi un proposicion pa Baba Herde bira presidente interino, awor cu ki autoridad Baba Herde ta representa parlamento como su presidente?
Mas importante: unda Marisol Lopez-Tromp y Chris Dammers a keda, pasobra nan ta presidente y presidente interino legal di parlamento. Baba Herde ta presidente ILEGAL di Parlamento.
Marisol Lopez-Tromp tur hende sa, cu tin un odio feros contra Betico Croes den felis memoria, y henter su famia. Pues cu Marisol no a duna acto di presencia no ta nada stranjo. Nunca como minister di MEP el’a duna honor na Betico, awor desde AVP sigur cu no.
Cu Chris Dammers tampoco no kier atende y duna honor na Betico, tambe ta bin di e envidia infantil cu Mike Eman ta inculca den su muchanan manda.
Pero pa parlamento degenera su mes di es forma ey pa manda Baba Herde y bisa cu e ta den calidad di PRESIDENTE INTERINO di parlamento, esey si ta un bochorno, un hilaridad completo.
Of apunta Mervin Wyatt-Ras, pasobra apesar cu Mervin ta pretende di tin rabia riba MEP, e si a keda demostra respet pa Betico, y tambe ta atende e actonan protocolario na forma sincero. Mervin si tabata tey di trempan hunto cu su casa na e acto protocolario.
Pero pa nan a hala Mervin un banda y manda Baba, anto miho nan a keda sin manda hende!


text:
Di-Stefano Wernet na Roland Studley Tuitt “Por la Plata Baila el Mono”.
E realidad ta cu e jaarrekening 2019 di Fundacion Lotto pa Deporte traha door di Roland Tuitt tin varios fout aden, pero tambe e jaarrekening 2015 y 2019 tin insinuacionnan falso, difamatorio y mentiroso contra mi persona. Tuitt bo ta un persona sin integridad. No ta mi costumber di reacion riba hende cu no tin moralidad, pero ta ora pa comunidad di Aruba sa e berdad. Bo ta mescos cu bo amigo Patrick Paskel. Laga mi splica esaki na placa chikito cu evidencia ki tipo di hende manipulador bo ta.
Ken ta Tuitt
Roland Studley Tuitt, ta un ex politico na Sint Maarten, a nace dia 20 november 1955.
Ta hunga rol di ta Register Accountant (“RA”) y Certified Public Accountant (“CPA”). Hasta riba su businesscard e ta pone e dos titulonan aki. Bo ta un nep-registeraccountant y tambe un nep-CPA.
Dicon, pasobra:
(i) bo persona a wordo “doorgehaald” na Nederlandse Beroepsorganisatie van Accountants (“NBA”), antes NIVRA, a kita bo nomber for di registro di register accountant dia 31 di december 2013.
(ii) bo licencia di CPA duna dor di American Institute of Certified PublicAccountant (“AICPA”) na Merca a expire dia 31 di mei 1996. A pesar di tur esaki bo a firma contracto di servicio profesional cu Fundacion Lotto pa Deporte entre otro dia 17 di september 2018 usando e titulo di CPA bou e nomber di bo compañia RS Tuitt CPA NV. Ta straño cu ta parse e NV aki tin como meta statutario pa maneha un kantoor di CPA, pero abo mes como director di e NV no ta CPA. Claro por la plata baila e Mono ora bo amigo Patrick Paskel den su sabiduria di “streetwise” ta yama Tuitt un register accountant. Hopi loco mes bo mester ta ora bo ta papia sin pensa.
Aya banda a pesar cu den e sentencia victorioso di Corte (AUA 2019 1844 fecha 30 di augustus 2019) cu mi a gana Lotto pa Deporte, den cual entre otro mi persona a wordo rehabilita dor di Huez, como e unico director statutario di Lotto, toch e Hunta di Supervision di Lotto a inscribi Tuitt na Camaria di Comercio como “Directeur” di Lotto entrante 17 di januari 2019. Esaki ta un violacion di e vonnis aki y tambe di e settlement agreement (version 3) di december 2019, cual a palabra cu voluntariamente entrante 31 december 2019 mi a retira di Lotto recibiendo un “vertrekvergoeding” manera stipula den e contracto di labor di december 2017. E inscripcion aki di e Hunta di Supervision di Lotto no ta legal. Den mi getuigschrift di Lotto di dia 18 februari 2020 firma door di e Presidente di e Hunta di Supervision di Lotto Silvio Janga ta declara cumi persona tawata director statutario di Lotto for di 1 november 2017 – 31 december 2019. Ami cu tawata e unico director statutario di Lotto na 2019 no ta aproba e maneho iresponsabel di Tuitt pa cu Lotto den 2019. Ta pesey mes mester bini un investigacion profundo di bo maneho financiero cu a hinca Lotto pa Deporte di crisis di liquidez, debe y capital propio negativo causando cu deporte no ta hayando placa manera mester ta.
Mi tin e siguiente observacionnan pa cu e jaarrekening 2019 di Lotto pa Deporte traha dor di nep-accountant Tuitt y audita dor di Grant Thornton:
Riba pagina 11 di e jaarrekening 2019 audita ta para citaat: “ The Foundation plegded, through a letter dated 1 December 2014 to the members of the Sportsubsidie Commissie, to provide an additional subsidy for the fiscal year 2015 to Sportsubsidie Commissie in the amount of Afl. 500 thousand. The current Management of The Foundation is contesting this as the former director of the Foundation overstepped his bounds by promising the addional funds”. E statement aki den e jaarrekening 2015 audita ta manipulativo y falso. Ami tawata director statutario di Lotto pa Deporte den e periodo 1 november 2017 – 31 december 2019 basa riba e statuto nobo di 19 oktober 2017. Promer cu esey mi tawata Presidente/CEO statutario di Lotto for di 11 juni 2012 basa riba e cartanan di nombracion di dia 11 di juni 2012 y 1 di januari 2013. E carta di Lotto manda na Sportsubsidie Commissie di dia 1 di december 2014 a wordo firma door di mi persona como Presidente di Lotto (no como director statutario) hunto cu e tesorero di Lotto y e carta aki a carga aprobacion di e directiva di Lotto basa riba statuto di dia 25 di april 2005. E carta aki ta cuadra cu articulo 6 di e statuto 2005.
Riba pagina 12 di e jaarrekening 2019 audita ta para citaat: “As the end of 2019 Mr. Wernet, the former director of the Foundation, was terminated and a settlement agreement was signed”. AkinanTuitt ta violando mi privacidad. Alavez e ta papia mitar berdad pasobra door cu mi a gana mi caso den Corte y Huez a manda mi bai traha bek na Lotto pa Deporte a pidi mi e ora ey pa negocia un salida voluntario unda Lotto ta usa placa di deporte pa “pay mi out” conforme contracto di trabou. Ta mas cu claro den caso cu tawata tin irregulidad ta loco bo mester ta paga un vertrekvergoeding pa un director bai voluntariamente.
Tambe mi tin un observacion critico pa cu e jaarrekening 2015 trahador di nep- accountant Tuitt y audita dor di Grant Thornton
Riba pagina 21 di e jaarrekening 2015 audita ta para citaat: “There is no support for the increase of the estimated useful lives of these sport & recreation facilities and based on the condition of the sport & recreational facilities, the Management of the Foundation decided to reverse this change as it better reflects the estimated periods during which the assets will remain in operation”. Tuitt ta un mentiroso pasobra tin un carta di experto pa support e asunto aki fecha dia 6 juli 2015. Ta berdad cu Lotto pa Deporte cu ta doño legal di diferente facilidadnan deportivo y di recreo no tin placa pa mantenenan. Lotto a pasa e maneho di mantencion pa e Fundacion Facilidadnan Deportivo (“FFD”) pero no ta pone placa. Ta laga gobierno di Aruba duna subsidio cu placa di belasting (pueblo) na FFD, pasobra Silvio Janga, Elias Kock, Flavio Fanyete y Antonious Kamperveen a firma e contracto cu Canadian Bank Note (“CBN”) na 2011 lubidando di a regla placa pa mantencion di e facilidadnan. E mesun hendenan aki no a negocia tampoco placa pa por paga bek e fiansa di Afl 17 miyon duna dor di Gobierno di Aruba. Awor ta cana yora cu gobierno no kier extende e moratorio, cu a expira despues di 10 aña, riba e fiansa aki pasobra e maneho iresponsabel aki a pone cu Lotto pa Deporte no tin placa pa paga e fiansa aki bek. Tambe ta lubida cu ta e mesun hendenan aki a ricibi gran parti di e placa di e fiansa di Afl. 17 miyon. Na juli 2010 ta nan a haya riba e cuenta di banco di Lotto pa Deporte e parti di Afl. 11,5 miyon di e fiansa. Ta nan mes a maneha y usa e placa aki. Ambos caso ta un blunder di marca mayor y iresponsabel cu gran falta di profesionalismo.


text:
Palm Beach – Dialuna algo prome cu 7’or di anochi altura di Paseo Herencia, varios unidad policial a para un Toyoya Yaris color shinishi. Den e auto tawata tin tres cabayero.
Excelsior casino
Algun rato prome, polis a haya informacion cu e auto aki lo tawata staciona cerca di e casino aki, cu ta situa na Holiday Inn hotel.
Parse cu un di e hombernan aki a baha y un persona lo a wak cu e tin un arma di candela.
Polis no a confia e caso, mirando cu den pasado e casino aki a yega di wordo atraca y tambe e high rate di atraco cu Aruba tin.
Pues manera cu nan a sali y cuminsa move direccion zuid, nan a wordo intercepta, caminda cu cautela a bahanan y ponenan abou.
Mientras tanto polisnan tawata rista e vehiculo pa arma, pero no ta haya nada.
Tur a tres a splicanan e motibo pakiko nan ta wordo deteni y cu na warda di polis nan lo controla nan si tur cos ta ok.
E Toyoto Yaris tambe a ser hiba warda di polis, caminda cu K9 Unit lo mester a haci uso di e cacho pa wak si tin arma di candela scondi un caminda.


text:
DIMAS ta felicita Julio Cesar Rincon Bravo cu e resultado di su tesis
Departamento di Integracion Maneho y Admision di Stranhero ta felicita Julio Rincon cu e bunita resultado di un 8.0 pa e culminacion di su estudio den Bachelor den Marketing & Business na Universidad di Aruba.
Julio Cesar Rincon a haci un estudio di mercado na DIMAS pa midi a satisfaccion di clientenan y asina duna recomendacionnan con DIMAS por transcende di un “Red Tape organization” pa un “Red Carpet organization”. E tema di Julio su tesis tabata “The relationship of customer service quality and customer care with customer satisfaction.”
Dia 30 di juni ultimo, Julio a defende su tesis na Universidad di Aruba den presencia di su mentornan, coordinador di UvA, directora di DIMAS y familiares.
Di parti di gerencia y personal di DIMAS nos ta extende un palabra di felicitacion y ta desea Julio hopi exito cu comienso di un briyante carrera.


text:
Por resumi e prome tres fechanan di Division Honor den e campeonato nobo n’e forma aki;
e cuater prome ekiponan ta e mes un nan cu a bai playoffs anja pasa, e tradicional top cuater di Aruba.
E campeon actual RCA na cabes atrobe, sigui pa e sub campeon Nacional, despues Estrella y Dakota como di cuater. Ta mas cu husto pa bisa cu no ta mucho a cambia den Division Honor e anja aki, e grandinan ta keda grandi y e chikitonan ainda no ta lantando cabes! E pregunta ta; ken di e “chikitonan” ta bai challenge pa e di cuarto lugar ey? Anja pasa Brazil Juniors a sorprende tur hende den e prome rond di e campeonato, apesar cu nan a desinfla den e di dos rond ora cu e ekiponan grandi a desifra nan wega.
E anja aki nos no a mira niun ‘ekipo sopresa’ ainda! Bubali, ekipo tradicional, cu a sobresali den e di dos rond di e campeonato pasa y casi a yega playoffs, ta e ekipo mas cerca atrobe di e top cuater, nan a perde un bon chens pa acumula mas punto riba tabla Diadomingo ultimo den e ‘Derbi di Nort’, ora cu nan rival Nacional a haya nan mes cu nuebe hungado riba cancha na minuut 69, y hasta cu solamente ocho hungado na minuut 83. Bubali a empata e wega hopi laat, nan mes hungado cu 10 hungado, pero no a bai pa e stokada final ora cu Nacional a keda cu solamente ocho homber riba cancha, un diferencia numerico grandi sin duda algun, cu bastante tempo di descuento ainda faltando den e partido.
RCA ta sigui siendo e ekipo dominante te cu awo, nan a gana tur nan tres prome partidonan, anotando ocho gol y sin gol permiti den contra, dus, tres ‘clean sheets’! Hungando un futbol bastante atractivo cu bon toke y dominio di bala, pero tambe mester remarka cu tabata contra tres ekipo den e parti abou di tabla di posicion. Ta ora nan midi forsa cu e top cuaternan nos lo sa mas di e nivel di e campeon.
Nacional ta e ekipo cu a anota mas gol te cu awo den e campeonato, 13 den tres wega, nan ta sigur e miho ekipo ofensivo te cu awo, conoci como un ekipo compacto y bon para riba cancha den pasado, e anja aki cu un cara nobo ofensivo sin duda. E victoria di 4-1 den siman un riba Britannia, un ekipo tradicionalmente competitivo pero cu ainda no ta nan nan nivel di custumber, tabata impresionante! Nacional tabata tambe den bentaha contra Bubali den e “derbi” te ora cu nan a cuminsa destrui nan mes cu tres carchi cora consecutivo, pero a logra un punto toch na final.
Estrella ta solido te cu awo den e campeonato apesar di a cuminsa cu un empate contra La Fama den e prome wega. Despues e “naranjadanan” di Santa Cruz a convence den nan ofensiva, cu bon prestacion te cu awo di nan astronan hoben Trevor Faro y Denrick Lopez.
Estrella ta sigui hunga un wega ofensivo atractivo, ta nan defensa si mester di refuerso ya cu nan capitan y defensa central Pancho Croes no a hunga tur e weganan te cu awo.
Dakota ainda no ta hungando na e nivel cu a spera, nan ta solido, pero nada special te cu awo. Toch shete gol anota y tres den contra ta ok. Den e ultimo partido contra La Fama nan a rekeri un resolvencia grandi vooral di parti di nan back central Nickenson Paul cu a construi y a anota un gol laat pa salba tres punto pa su ekipo, despues cu nan a keda cu dies hungado debi na expulsion, un victoria importante di chiripa contra un rival duro e anochi ey.
Pero e tema ta sigui di ta ‘e bataya pa e di cuarto luga’; e ekipo cu mas chens pa challenge pa e di cuarto puesto riba tabla por ta entre Bubali, Britannia y La Fama mes.
Bubali te cu awo ta e mas fuerte di e tres ekiponan aki, nan a perde un bon chens di bai cu tur tres punto den e ‘derbi di Nort’, chens perdi. Nan no a perde ainda tampoco, ademas di un bon empate contra Dakota y un contundente victoria contra Britannia den siman 2. Bubali a enfrenta tres ekipo duro te cu awo y a demostra cu nan por, y ta un candidato fuerte cu por yega playoffs e anja aki despues di tabata hopi cerca den e ultimo dos campeonatonan.
Britannia definitivamente no a cuminsa e campeonato man’e a spera, ta nan portero, e hoben Jean Carl Henriquez t’esun cu a sobresali mas te awo, esey ta bisa hopi. Expectativa ta halto despues di e adquisicion nan nobo p’e campeonato aki, claro, ta tempran ainda, pero tin hopi talento den e ekipo aki y ta spera mas di e Pumanan di Piedra Plat e anja aki despues cu nan no a yega playoffs anja pasa.
La Fama ta competitivo e anja aki, den nan prome tres weganan nan a topa cu tres ekiponan den top cuater. Nan a empata cu un bon ekipo di Estrella den e prome fecha, pa despues perde convincentemente contra e campeonan RCA. Contra Dakota den nan ultimo partido, nan tabatin tur chens di saca por lo menos un punto den un bon partido, apesar di hopi lesion y ausencia di hungadonan, tambe sin nan coach Breinburg cu tabata cu e seleccion nacional femenino den exterior. Por spera mas di La Fama e anja aki, nan por sorprende.
Brazil Juniors no a alcansa mas e nivel cu nan tabatin den e prome rond di campeonato pasa, unda nan a sorprende tur hende cu nan wega dynamico, esey ta den pasado, nan tin falta di ayudo den medio campo e anja aki sin Owen Van Der Wijne, cu a bai Britannia y tambe David Ocean dilanti, cu a bai La Fama. Apesar cu nan a haya Deffery Banton pa yuda nan den defensa, ta ofensiva y gol nan falta. Sin e nivel perdi ey ta bai ta un reto grandi pa yega playoffs.
Independiente Caravel a caba di subi pa Division Honor e anja aki, pero anja pasa nan a sorprende den Copa Betico Croes, unda nan a bai final eliminando RCA den semis, alfin nan a keda como sub campeon di e torneo. Den e wega contra Estrella e campeonato aki, nan a cuminsa bon, bai den bentaha, pero despues nan a perde nan ritmo y Estrella a domina e wega foi eynan. Caravel a anota 4 gol den tres wega, pero, tambe a permiti 13 gol den contra.
SC United tambe a caba di ascende pa Division Honor e anja aki, pa di prome biaha den nan historia. Un ekipo compacto cu ta duna bataya pero sin punto ainda, falta di mas profundidad den nan planteo, y experiencia competitivo na nivel di Division Honor. United a anota solamente 2 gol den tres wega y a permiti 10 den contra, cu e numbernan aki ta dificil pa alcansa playoff y lo mester bataya hopi pa sali for di fondo di tabla di e division.


text:
Guarda nos Costa (GnC) a logra facilita un otro vuelo humanitario pa Venezuela. Awe merdia a sali e di 10 vuelo humanitario for di Aruba pa Venezuela.
Richard Kramers, Director di Guarda nos Costa a confirma cu 87 Venezolano cu tabata deteni of tabatin meldplicht na Guarda nos Costa a sali riba e vuelo ey. Entre nan tin cu djis a keda Aruba ilegalmente mas largo di locual ta permiti pa ley y tabatin algun cu a expulsa, despues di a sinta castigo pa un crimen cometi riba nos isla. E demas stoelnan den e avion a bay cu 43 Venezolanonan cu boluntariamente kier a regresa nan pais natal bek.
E vuelo aki lo no tabata posibel sin cooperacion di Ministerio di Husticia di Aruba, Consul general di Venezuela na Aruba, Departamento di Aviacion Civil, DIMAS, Departamento di Relacionnan Exterior, IASA, Cuerpo Policial Aruba, Departamento di Finansas y Guarda nos Costa. No por keda sin resalta e bon cooperacion ricibi di LabHOH cu a facilita e testnan di Covid pa tur cu mester a subi e avion pa regresa cas.